Katharina von Bora (* 29 Januarie 1499 op die landgoed Lippendorf suid van Leipzig, Duitsland; † 20 Desember 1552 in Torgau), genoem Die Lutherin, was die eggenote van die Duitse kerkhervormer Martin Luther (1483–1546) en een van sy belangrikste raadgewers. Katharina von Bora is in 'n verarmde adellike familie gebore en het op die ouderdom van tien tot die klooster Nimbschen toegetree. Onder die invloed van die Protestantse Hervorming het sy saam met ander nonne na Wittenberg gevlug. In 1525 het sy met Martin Luther in die huwelik getree. Vir die egpaar is ses kinders gebore van wie vier tot volwassenheid bly lewe het. Tydens haar vlug voor die pes is Katharina von Bora, na wie dikwels as die "bekendste predikantsvrou ter wêreld" verwys word, in 1552 in Torgau oorlede. Wikimedia Commons het meer media in die kategorie Katharina von Bora.


Alliterasie, ook letterrym of stafrym genoem, verwys na die beginklanke van twee of meer beklemtoonde lettergrepe in 'n uitdrukking of vers wat dieselfde klink. Alliterasie word dikwels deur digters gebruik om woorde te laat rym. Alliterasie word soms verkeerdelik beginrym genoem, 'n term wat nie 'n vaste omskrywing in die literatuurwetenskap het nie, maar eerder na voorrym of na die stylfiguur anafoor verwys. Voorbeelde van allitererende woorde: bedien - gedaan dier - dame droom - dorp heerlik, helder Heineken vriendelike - vriend Uitdrukking wat van alliterasie gebruik maak: in rep en roer lief en leed man of muis met huid en haar nog kind nog kraai nog vis nog vlees Hierdie artikel is ’n saadjie. Voel vry om Wikipedia te help deur dit uit te brei.


Die Gespikkelde katonkel (Scomberomorus plurilineatus) is 'n vis wat aan die ooskus van Suid-Afrika en Mosambiek voorkom. Die vis is lenig en silwerblou met vele donker dwarsstrepe en vlekke op die sye. Dit kan tot 1.2 m lank word en weeg dan 10 kg. Dit kom net agter die branders voor. Dit is 'n gewilde sportvis en uitstekende tafelvis. Die vis word ook die Natal snoek genoem en staan in Engels bekend as die Queen mackerel. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei. http://www.fishbase.org/summary/Scomberomorus-plurilineatus.html


Jana Cilliers (1950-) is 'n bekroonde Afrikaanse verhoog-, TV- en rolprentaktrise. As rolprentaktrise is sy bekend vir haar spel in Plekkie in die son (1979) en sy word onthou vir die TV-reekse Arende (1992) en Fees van die ongenooides (2008). Cilliers is in 1950 gebore. Haar moeder was die bekende skilder Bettie Cilliers-Barnard. Haar eerste huwelik was met die bekende akteur, rolprentregisseur en draaiboekskrywer Regardt van den Bergh in die tagtigerjare. Twee dogters, Lika en Leán, is uit die huwelik gebore. Sy is later met die akteur Bill Flynn getroud, wat in 2007 oorlede is. Sy het nagraads aan die Royal Academy of Dramatic Art (RADA) in Londen gestudeer en is ewe tuis in Afrikaans en Engels. Reza de Wet het spesiaal vir haar die rol van Yelana geskryf. Onder regie van Mario Schiess en ná hom Mark Graham, het sy twee keer Esther Vilar se Pous Johanna II gespeel. Sy is ook dikwels in produksies van Marthinus Basson te sien, onder andere as Ariël in Shakespeare se Die storm (verwerk deur Tjaart Potgieter).


Victoria Azarenka (Belarussies: Вікто́рыя Фёдоровна Аза́ранка, Viktoriya Fyodorowna Azarenka [vʲikˈtɔrɨja aˈzaranka]; Russies: Викто́рия Фёдоровна Аза́ренко; gebore 31 Julie 1989 in Minsk) is 'n Belarussiese tennisspeler. In 2012 wen sy die vroueenkels tydens die Australiese Ope. Dit is die eerste keer wat 'n tennisspeler van dié land 'n Grand Slam-toernooi gewen het. In 2013 het sy haar Grand-Slam-titel verdedig. Sy is tans die wêreld se nommer 14-vrouetennisspeler. Die tabel toon Azarenka se prestasie tydens elk van die Grand Slam-toernooie in vroueenkels waaraan sy deelgeneem het: (en) "Victoria Azarenka". Women's Tennis Association. Besoek op 22 Februarie 2021. (en) "Career Prize Money Leaders" (PDF). Women's Tennis Association. 22 Februarie 2021. Besoek op 22 Februarie 2021. Wikimedia Commons het meer media in die kategorie Victoria Azarenka. (en) Amptelike webwerf (en) Victoria Azarenka se ITF-profiel (en) Victoria Azarenka se WTA-profiel (en) Victoria Azarenka in die Internet-rolprentdatabasis


Die Botter- en Dryfvisse (Stromateidae) is 'n vis-familie van die orde Perciformes. Daar is tien genera met minstens veertig spesies in die familie. Elf van die spesies kom aan die Suid-Afrikaanse kus voor. Die familie word 20 – 140 cm groot en die onvolwasse vissies word saam met drywende dinge gesien soos jellievisse en seegras. Hulle leef in 10 – 500 m diep water en vermy koue water. Nie al die spesies is eetbaar nie. Die volgende genus en gepaardgaande spesies kom aan die Suid-Afrikaanse kus voor: Schedophilus Schedophilus ovalis - Ovale dryfvis Schedophilus velaini - Swerwer-dryfvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Besproeiing is die kunsmatige natlei van plante deur die toediening van water. Besproeiing is noodsaaklik in droë gebiede of as die natuurlike reënval onvoldoende is. Die water vir besproeiing kan uit 'n dam, rivier of boorgat gepomp word. 'n Besproeiingstelsel word gewoonlik ingespan om die taak te outomatiseer. Besproeiing is vir die eerste keer in Suid-Afrika net na die koms van Jan van Riebeeck in die Kaap toegepas. Besproeiingstelsels kan in drie tipes ingedeel word, naamlik: vloedbesproeiingstelsels, bewegende besproeiingstelsels en statiese besproeiingstelsels. 'n Vloedbesproeiingstelsel is 'n stelsel waar water oor die grondoppervlak gevloed word om die grond te benat. As voorbeeld kan water vanaf 'n kanaal in 'n bedding afgekeer word. Die tipe stelsel is gewoonlik goedkoop, maar arbeidsintensief. Die voordeel is dat die blare en vrugte nie nat word nie, wat siektes en verrotting verminder. 'n Besproeiingstelsel wat beweeg terwyl dit water oor die landoppervlak toedien. Voorbeelde hiervan is stelsels met spilpunte en kruipspuite. Die stelsels is geoutomatiseer (lae arbeidsbehoefte), maar duur om te installeer. 'n Besproeiingstelsel wat stilstaan terwyl water toegedien word. Voorbeelde van hierdie stelsels is sprinkel- en mikrobesproeiingstelsels.


Ruurlo is ’n dorp in die munisipaliteit Berkelland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Rome is ’n nedersetting in die munisipaliteit Maasdriel in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Rivier-snapper (Lutjanus argentimaculatus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Jeffreysbaai. In Engels staan die vis bekend as die River snapper. Die vis is groenerig tot rooibruin aan die rugkant en rooierig silwer aan die onderkant. Spesies uit varswater of standmere is gewoonlik donkerder as spesies uit die see. Die rante van die skubbe is silwerig. Die onvolwasse visse het twee blou strepe onder die oë. Die vis word tot 1.2 m lank en weeg dan ten minste 16 kg. Die vis leef in rots en koraalriwwe tot in water wat 120 m diep is. Die onvolwasse visse leef in strandmere en ook in varswater. Die vis is 'n roofvis en vreet visse en skaaldiere. Hulle broei in die lente en somer weg van die kus. Dit is 'n goeie eetvis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Bloch M. E., 1790. Naturgeschichte der ausländischen Fische. Berlyn. Naturg. Ausl.


Vir ’n artikel oor die oblast met dieselfde naam, sien Orenburg-oblast. Orenburg (Russies: Оренбург) is ’n stad in Rusland en die hoofstad van die federale deelgebied Orenburg-oblast. Dit is aan die Oeral-rivier en 1 478 km suidoos van Moskou geleë, baie na aan die grens met Kazachstan. Die bevolking in 2014 was 560 046. Forum van Orenburg (ru) Wikimedia Commons het meer media in die kategorie Orenburg. Hierdie artikel is vertaal uit die Engelse Wikipedia


Don Leonard (1925 - 27 Junie 2002) was 'n Suid-Afrikaanse evangelis en akteur wat vanaf 1965 tot 1979 in rolprente gespeel het. Hy is op die ouderdom van 77 by sy huis in Randburg oorlede. Don Leonard (77) sterf ná beroerte[dooie skakel], Beeld, 27 Junie 2002 "Leonard, Don" Geargiveer 28 Januarie 2009 op Wayback Machine. British Film Institute Film and Television Database. Besoek op 20 Augustus 2010. "Filmography by Type for Don Leonard". The Internet Movie Database. Besoek op 20 Augustus 2010. Tomaselli, Keyan (1989). The Cinema of Apartheid — Race and Class in South African Film. Routledge (Londen, Engeland; New York Stad, New York). ISBN 9780415026284. Don Leonard in die Internet-rolprentdatabasis


Vir die gelyknamige dorp in Suid-Afrika, sien Willowvale. Willowvale is die naam van 'n industriële voorstad in die suidweste van Harare, Zimbabwe. Hierdie artikel is ’n saadjie. Voel vry om Wikipedia te help deur dit uit te brei.


Sodwanabaai Sodwanabaai is 'n baai aan die Indiese Oseaan in KwaZulu-Natal, Suid-Afrika. Die St. Thomas het in 1589 hier gestrand. Die baai is in 1888 opgemeet om sy geskiktheid as 'n hawe te bepaal. Die planne is laat vaar toe 'n hawe by Richardsbaai 120 km verder suid ontwikkel is. Die baai is nou deel van 'n groot bewaararea, die iSimangaliso-vleilandpark. Jesser Point dui die suidelike landhoof van die baai aan. Daar is onbeskadigde koraalriwwe en 'n groot verskeidenheid oseaanlewe in die baai. Die baai is bekend vir sy hengel, ryk voëllewe, skubaduik en die waterskilpaaie wat hier nes maak. Sodwana is ideaal vir haai- en klipbank-duike reg deur die jaar. Meer as 1200 visspesies word in Sodwana aangetref, insluitend haaie, dolfyne en walvisse. Die klipbanke is ongeveer 18 meter diep. Sigbaarheid onder die water is oor die algemeen goed en wissel van tien tot veertig meter. Die water se temperatuur wissel van 21°C in die winter tot 28°C in die somermaande. Duikers het 3 mm- of 5 mm-dik duikpakke nodig.


Die Marginal Tietê is die gedeelte van die SP-015-hoofweg wat deur die stad São Paulo, in Brasilië, loop. Die naam van hierdie segment is afgelei van die feit dat elke rigting van hierdie deurweg langs 'n verskillende waterfront van die Tietêrivier loop. Die hoofweg is baie belangrik vir São Paulo, deurdat dit die oostelike, noordelike en westelike dele van die stad verbind, en 'n skakel vorm tussen die Lapa- en Penha-voorstede. Dit bied verder toegang tot die Castelo Branco-, Bandeirantes-, Anhangüera-, Presidente Dutra-, Fernão Dias- en Ayrton Senna-hoofweë, asook die São Paulo Internasionale Lughawe. Die Campo de Marte Lughawe, die Estádio Parque São Jorge en die Estádio do Canindé is naby hierdie hoofweg geleë. Dit is ook die plek waar die IRL Sao Paulo Indy 300 motorresies plaasvind.


Roshen is 'n Oekraïense vervaardiger van lekkergoed wat deur die politikus en sakeman Petro Porosjenko besit word. Dit verenig lekkergoedfabrieke in die Oekraïense stede Kijif, Winnitsja, Marioepol en Krementsjoek asook in Klaipėda, Litaue, en Lipetsk, Rusland, onder een dak. Die naam van die maatskappy is afgelei van die eienaar se getranslitereerde van in Engels, Poroshenko. Alle produkte word onder die handelsnaam Roshen bemark. Die maatskappy vervaardig 'n groot reeks lekkergoed, maar staan veral bekend vir sy sjokoladelekkers en koeke wat in die Karl Marx-sjokoladefabriek in Kijif vervaardig word. Daarnaas word 'n groot verskeidenheid minder gesofistikeerde produkte met 'n tradisioneel hoë sjokolade-inhoud in die laer prysklas aangebied. Roshen is die markleier in die gebied van die voormalige Sowjetunie, maar voer sy produkte ook na lande in die Europese Unie, Verenigde State, Kanada en Israel uit. In 2012 is Roshen met sy jaarlikse produksievolume van 450 000 ton 18de gelys in die internasionale lekkergoedbedryf se Candy Industry Top 100, 'n lys van die wêreld se grootste lekkergoedvervaardigers.


Die Mooidikkop (Amblyeleotris wheeleri) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf Oman tot by Sodwanabaai in Suid-Afrika. In Engels staan die vis bekend as die Gorgeous shrimpgoby. Die lyf is langwerpig. Die vis se kop en lyf is witterig tot liggeel met ses dowwe rooi tot donker rooi strepe wat vertikaal oor die liggaam strek. Daar is ook baie blou kolletjies op die lyf en vinne behalwe die dorsale vinne wat rooi kolletjies op het. Die vis word tot 8 cm lank. Die vis leef in koraalriwwe in vlak water, nooit dieper as 40 m nie. Die vis deel gewoonlik 'n nes met die garnaal, Alpheus ochrostriatus. Die vis bly by die opening en indien hy 'n roofvis sien kruip hy terug in die gat in met die garnaal op sy hakke. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.org/summary/Amblyeleotris-wheeleri.html Hierdie artikel is ’n saadjie. Voel vry om Wikipedia te help deur dit uit te brei.


Die Oos-Wes-skisma is die skeuring van die oorspronklike Christelike Kerk van die Romeinse Ryk in twee afsonderlike kerke: die Oosters-Ortodokse Kerk in die ooste en die Rooms-Katolieke Kerk in die weste. Hoewel 1054 gewoonlik genoem word as die datum van die skeuring, toe pous Leo IX en patriarg Michael Caerularius van Konstantinopel mekaar geëkskommunikeer het, was die skeuring tussen oos en wes eintlik die eindresultaat van ’n eeue lange periode van vervreemding tussen die twee Kerke. Die skeuring word ook die Oosterse Skisma of Groot Skisma van 1054 genoem. In die destydse Romeinse Ryk met Rome as hoofstad is die biskop van Rome (die pous) in sy hoedanigheid as opvolger van Petrus lank beskou as die kerkleier met die hoogste status, of die "eerste onder gelykes". Nadat Konstantyn die Grote die hoofstad in 330 van Rome na Bisantium (Konstantinopel) geskuif het, het die pous aanvanklik sy posisie behou. Diocletianus het later die bestuur van die Romeinse Ryk verdeel en so is die eenheid versteur. Dit het ook ’n invloed binne die Kerk gehad. Theodosius die Grote was die laaste keiser van die verenigde Romeinse Ryk.


Die Siberiese kat (Russies: Сиби́рская ко́шка; Engels: Siberian) is ’n katras met halflang hare wat al eeue lank in Rusland voorkom. Die kat se volle naam is die Siberiese boskat, maar word meestal net die Siberiese kat genoem. Dit is ’n antieke ras wat nou beskou word as die voorouer van alle moderne langhaarkatte. Die kat toon ooreenkomste met die Noorse boskat, waaraan dit waarskynlik nou verwant is. Dit is ’n natuurlike ras en die nasionale kat van Siberië. Die kat is die eerste keer genoem in ’n boek deur Harrison Wier. Dit het inligting ingesluit oor die vroegste katskoue in 1871 in Engeland. Die kat is in 1987 deur die Kotofei-katklub in Sint Petersburg geregistreer en in 1990 die eerste keer na die VSA uitgevoer. Die Russiese oudpresident Dmitri Medwedef en die voormalige Sowjetpresident Michail Gorbatsjof besit albei Siberiese katte. Die Siberiese kat is ’n ratse springer, hy is sterk gebou en het sterk agterbene. Hulle het medium-groot ore, breë voorkoppe en ’n stewiger bou as ander katte.


Die Maanvis (Menidae) is 'n vis-familie wat hoort tot die orde Perciformes. Daar is slegs een genus met een spesie wat hoort tot dié familie en die spesie kom aan die Suid-Afrikaanse kus voor. Die familie se lyf is plat en lyk soos 'n skyf. Die visse kom voor in beskermde water soos riviermondings. Die volgende genus en spesie kom aan die Suid-Afrikaanse kus voor: Mene Mene maculata - Maanvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Sepkoski, Jack (2002). "A compendium of fossil marine animal genera". Bulletins of American Paleontology. 364: 560. Geargiveer vanaf die oorspronklike op 2011-07-23. Besoek op 2007-12-25. Hierdie artikel is ’n saadjie. Voel vry om Wikipedia te help deur dit uit te brei.


Nastergal of Sobosobo (Solanum nigrum), is 'n wilde vrug wat in Suid-Afrika aangetref word en wat bessies dra wat baie soos die oorsese braambessie lyk. Dit word soms gebruik om konfyt te kook. Die spesie kom voor in Suid-Afrika, maar dit is 'n ingeburgerde indringerplant. Ensiklopedie van Suidelike Afrika, Eric Rosenthal, 1967 "SANBI" (in Engels). Geargiveer vanaf die oorspronklike op 20 September 2015.


Die Sjokoladedoop (Chromis dimidiata) is 'n vis wat voorkom in die Indiese Oseaan, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die Chocolate dip. Die vis se kop en voorste helfte van die lyf, die pektorale- en bekkenvinne en die eerste gedeelte van die dorsale vinne is bruin en die res (stertvin, analevin en lyf) is wit. Daar is 'n donker kol op die basis van die pektorale vinne. Die vis word 9 cm groot. Die vis verkies tropiese en subtropiese koraal- en rotsriwwe om in te leef tot op dieptes van 40 m. Hulle eet soöplankton en ook klein skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Chromis-dimidiata.html Coastal Fishes of Southern Africa. Phil & Elaine Heemstra. 2004. ISBN 1-920033-01-7 BioLib


Die Gordel-nooientjie (Plectroglyphidodon leucozonus) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Oos-Londen. Enkelinge is ook al by Knysna gevind. In Engels staan die vis bekend as die Sash damsel. Die vis se kop en lyf is geel bruin en die skubbe se rante is donkerder. Daar is 'n wit vertikale baan oor die vis se sye wat mag verdwyn soos die vis ouer word. Daar is 'n swart kol by die basis van die pektorale vinne. Die boonste punt van die stert is meestal wit. Die onvolwasse visse het swart kolle agter, onder die dorsale vin. Die vis word tot 12 cm groot. Die vis verkies om in rots strande en riwwe te leef in water wat tot 4 m diep is. Die onvolwasse vissies bly in getypoele. Die visse is territoriaal van aard. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 BioLib http://fishbase.org/summary/Plectroglyphidodon-leucozonus.html Hierdie artikel is ’n saadjie.


Die Piksteel-barrakuda (Sphyraena jello) is 'n vis wat in die Indiese-Pasifiese area, die Rooisee en aan die ooskus van Afrika voorkom van Oman tot by Knysna. In Engels staan die vis bekend as die Pickhandle barracuda. Die vis is silwer kleurig met 'n geel groenerige skynsel aan die bokant. Die volwasse vissie het 20 donker dwars strepe oor die rug. Die dorsale vinne is groenerig, die anale vin is bleek en die stertvin is 'n dowwe geel. Die vis kan tot 1.4 m lank word. Die vis verkies koraal- en rots riwwe om in te leef in water wat tot 33 m diep is. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Sphyraena-jello.html Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Die Strand is die moedergemeente van die Nederduitse Gereformeerde Kerk se gemeentes op die Wes-Kaapse kusdorp Strand. In 1904 het ds. W.J. Conradie 'n beroep aanvaar as tweede predikant van die toe reeds 85 jaar oue NG gemeente Somerset-Wes met werkkring Somerset-Strand, soos die later kusdorp destyds bekendgestaan het. Onder sy bearbeiding het die gemeentewyk gou in die rigting van 'n afsonderlike eenheid beweeg en reeds in Mei 1906 rig ds. Conradie namens die belanghebbendes en met die toestemming van die moedergemeente 'n versoek aan die Ringskommissie om 'n nuwe gemeente daar te stig. Op 12 Junie 1906 is die nuwe gemeente toe gestig, maar weens 'n foutiewe prosedure met die stigting moes dit later gekanselleer word. Met die Ringsitting van 1907 het ds. Conradie 'n memorie van belanghebbendes ingedien, waarin die stigting as ongewens verklaar word en 'n spesiale Ringskommissie het in dieselfde jaar gerapporteer dat, hoewel die stigting wenslik was, dit onder die omstandighede nie aanbeveel kon word nie. Ds. Conradie was terloops ook verantwoordelik vir die aanvoorwerk wat sou aanleiding gee tot die stigting van die Strand se Sendinggemeente in 1908.


Die Ragamuffin is ’n katras wat in 1994 die eerste op die toneel verskyn het. Hy is bekend vir sy dik, konynagtige pels. In die 1960's het ’n teler, Ann Baker, verskeie klein katjies van ’n buurvrou gekoop en begin om wat nou as die Ragdoll bekend is, te ontwikkel. Sy het die International Ragdoll Cat Association (IRCA) gestig en streng standaarde opgestel vir enigiemand wat onder dié naam met die katte wou teel. Ander verenigings mag ook nie die Ragdoll geregistreer het nie. In 1975 het ’n groep van die IRCA weggebreek met die doel om algemene erkenning vir die katte te kry. Hulle het eindelik die standaarde vir die Ragdoll ontwikkel soos wat groot verenigings dit tans aanvaar. In 1994 het nog ’n groep van die IRCA weggebreek weens die streng teelbeperkings. Hulle kon nie dieselfde naam gebruik nie en het hul kat die Ragamuffin (Afrikaans: skobbejak, smeerlap) genoem. Die naam is as ’n grap voorgestel, maar toe die oorspronklike registrasie nie verander kon word nie, moes die naam behou word.


’n Rex-kat is een van verskillende katrasse wat uitgeken kan word aan sy pels, wat óf gekrul óf gegolf is. Die katte se gekrulde of gegolfde pels is die gevolg van ’n mutasie in die gene. Rex-mutasies ontstaan oor die hele wêreld, onafhanklik van mekaar. Soms is dit vanweë ’n resessiewe geen en soms vanweë ’n dominante geen. Sommige van die katte word geteel om nuwe rasse te skep, terwyl ander nie verder ontwikkel word nie. Daar is vandag verskeie rex-katrasse, soos die Corniese rex, Devon-rex, Duitse rex, LaPerm, Oregon-rex en Selkirk-rex. Die pels van ’n vyf maande oue Duitse rex Die pels van ’n nege weke oue Duitse rex Die pels van ’n klein Corniese rex-katjie Die pels van ’n volwasse Corniese rex Ashford, Alison. Rex Cats, Batsford Books, 1972 Hierdie artikel is vertaal van die Nederlandse Wikipedia


Marcus Edward Trescothick (gebore 25 Desember 1975 in Keynsham, Somerset) is 'n Engelse krieketspeler. Hy het onder meer tydens die Krieketwêreldbeker 2003 vir Engeland gekolf. Wikimedia Commons het meer media in die kategorie Marcus Trescothick. Hierdie Krieket-verwante artikel is slegs 'n saadjie. U kan ons wikipedia help deur dit uit te brei.


Oude Maasdijk is ’n nedersetting in die munisipaliteit West Maas en Waal in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Luuk de Jong (gebore op 27 Augustus 1990 in Aigle, Switserland) is 'n Nederlandse professionele sokkerspeler wat vir PSV Eindhoven en die Nederlandse nasionale sokkerspan speel. Hy is 'n aanvaller en is bekend as een van die grootste talente in Nederland. Sy ouer broer Siem de Jong speel by AFC Ajax. Hy het 7 keer vir die Nederlandse nasionale sokkerspan uitgedraf, waartydens hy 1 doelpunt aangeteken het. FC Twente 1x Kampioen van Nederland (2009/10) 1x KNVB-Beker (2011) 2x Johan Cruijff Schaal (2010, 2011) "Premier League Clubs submit Squad Lists" (PDF). Premier League. 4 Februarie 2014. p. 24. Geargiveer vanaf die oorspronklike (PDF) op 16 Maart 2014. Besoek op 9 Februarie 2014.


Die Oliviershoekpas is 'n bergpas in die Drakensberge in KwaZulu-Natal, Suid-Afrika. Die pas dra die R74 hoofpad oor die berg. Die pas is vernoem na Adriaan Olivier wat in die 1850's aan die voet van die berg geboer het. Piet Retief het ook die roete gebruik toe hy die eerste keer oor die Drakensberg gegaan het. Die bestaande pas is in 1871 gebou en die hoogste punt is 1 737 m bo seevlak. Die dorpie Bergville lê aan die onderkant van die pas. Lys van bergpasse in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4 Koördinate: 28°34′9.84″S 29°4′19.2″O / 28.5694000°S 29.072000°O / -28.5694000; 29.072000


Pilaf Oosterse rysgereg  Armenië փիլավ (pilaf)  Iran Polof  Azerbeidjan Plov  Turkye Pilav  Rusland плов (plof) Pilaf is 'n rysgereg wat sy oorsprong in die ooste het en gewoonlik in 'n pot of pan van langkorrelrys, uie, beesboeljon en dikwels ook vis, vleis of groente berei word. Die rys word in 'n verhouding van 1:2 met beesboeljon in 'n oop pot gaargemaak en daarna in 'n bedekte pot gestoom. Dit moet los en nog effens ferm wees. Ander bestanddele word volgens die verskillende resepte bygevoeg terwyl die pilaf nog kook of wanneer dit bedien word. Kultuurhistorici beskou die Persiese term poelof (tans polof) as een van die vroegste benamings vir die gereg. Dié term is egter moontlik uit Indië oorgeneem waar die tipiese kookmetode vir pilaf deur moslems ingevoer is. Die oudste verwysings na dié metode kom in 13de eeuse Arabiese boeke voor wat in Baghdad, Irak en in Sirië geskryf is. As bestanddele word hier vleis, peulvrugte en vrugte genoem. Een van die oudste resepte is dié vir qabuli pulaw (kaboeli pilaf) wat oorspronklik net van vleis en kekerertjies, maar vandag ook nog van amandels en rosyntjies berei word.


Wachtebeke (nuwe Nederlandse spelling van Wagtebeke) is 'n dorp in Oos-Vlaandere, België. Sowat 7500 mense woon in Wachtebeke. Die dorp is geleë aan die E34 Antwerpen – Knokke-Heist. Die Moervaartkanaal loop deur Wachtebeke. Die Zuidlederivier is die suidelike grens; die Langeledekanaal loop deur die dorp. Wachtebeke word vir die eerste keer vermeld in 1198 as Wagtebeke. Mense het baie menings oor die betekenis van die woord Wagte, dit sou "wag hou" kan beteken, of "plek waar 'n mens deur die water moet loop waar dit nie diep is nie" (waden). Die Romeinse Heerweg vanuit Antwerpen verdeel homself in Wachtebeke in die rigting van Gent en in die rigting van Brugge. Vanaf die 13e eeu het vooral die omliggende abdye eiendom in Wachtebeke. Die ontginning van turf het tot stand gekom en aangesien hierdie ontginning baie werk vereis, het baie volk na hierdie plek gereis om daar te woon. Vir die vervoer van turf na Gent word in die laat Middeleeue die Langelede-kanaal ("Lange stroom") gegrawe. Hierdie kanaal is in 1774 deeglik verbeter. Wachtebeke was nooit 'n selfstandige eenheid nie.


Die opregte suikerbos (Protea repens) is endemies aan Suid-Afrika en kom in die Wes-Kaap en Oos-Kaap voor. Op die SANBI-rooilys is dit as 'veilig'(LC) gelys. Die plant groei regop en word 4.5 m in hoog. Die plant blom regdeur die jaar en die plante van die Wes-Kaap se hoogtepunt is van Mei tot Oktober en dié van die Oos-Kaap se hoogtepunt is September tot Maart. Dit groei in die winterreënvalstreke as 'n struik of 'n klein boompie. Dit kom voor vanaf seevlak tot so hoog as 2 000 m. Die boom word ongelukkig dikwels uitgeroei wanneer bewerkbare grond op laagliggende berghellings voorberei word vir boerderydoeleindes. Die plant oor leef nie 'n brand nie maar die sade wel, dit is egter ook die eerste plant wat sal groei in die veld wat deur vuur verwoes is. Die blomme is so ryk aan nektar dat dit as 'n wolkie uitgeskud kan word. Die nektar kan gekook word tot suikerbosstroop, 'n soet en strelende hoesmiddel. As dit lank genoeg gekook word, word dit suiker.


Glückstadt is 'n klein dorpie in KwaZulu-Natal, Suid-Afrika. Die dorpie lê op die R34 hoofweg 35 km suidoos van Vryheid. Die naam is Duits vir: Stad van geluk. Die dorp is in 1906 deur 'n klompie Duitse families gestig. Die dorp is waarskynlik vernoem na die stad met dieselfde naam langs die Elberivier in Duitsland. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika.


Joe Slovo (Obeliai, 23 Mei 1926 – 6 Januarie 1995) was 'n Suid-Afrikaanse politikus, leier van die Suid-Afrikaanse Kommunistiese Party, en 'n vooraanstaande lid van die ANC. Slovo is in Obeliai in Litaue in 'n Joodse familie gebore. Hy emigreer in 1933 na Johannesburg in Suid-Afrika, waar Slovo al op 'n jeugdige leeftyd (in 1941) 'n lid van 'n landelike vakbond word. In 1942 sluit hy by die SAKP aan, maar tydens die oorlogsjare (1942–1945) was hy meer aktief as 'n militêre vrywilliger. Na sy terugkeer na Suid-Afrika studeer Slovo regte aan die Universiteit van die Witwatersrand, waar hy onder andere met Nelson Mandela en Harry Schwarz bevriend raak. Tussen 1984 en 1991 was Slovo die Sekretaris-Generaal van die SAKP. Vanaf April 1994 tot met sy dood funksioneer hy as Minister van Behuising in die Kabinet van Nelson Mandela. Slovo is op op 6 Januarie 1995 aan kanker oorlede. Wikimedia Commons het meer media in die kategorie Joe Slovo.


Joekos (Russies: Ю́КОС) was ’n oliemaatskappy in Rusland wat tot in 2003 beheer is deur die Russiese oligarg Michail Chodorkofski en ’n paar ander vooraanstaande sakelui. Nadat Joekos op 1 Augustus 2006 bankrot verklaar is, is Chodorkofski aan bedrog skuldig bevind en gevangenisstraf opgelê. Die meeste van Joekos se bates is teen lae pryse verkoop aan oliemaatskappye onder beheer van die staat. "Yukos Creditors Told Russian Oil Company Is Doomed". Bloomberg. 25 Julie 2006. Besoek op 2008-08-31. "Russian state oil company wins another Yukos auction". New York Times (in Engels). 8 Augustus 2007. Geargiveer vanaf die oorspronklike op 1 Julie 2018. Hierdie Rusland-verwante artikel is ’n saadjie. U kan help deur dit uit te brei.


Hitte-uitputting vind plaas wanneer 'n persoon aan uitermatige hitte (soos sonlig oor 'n lang periode) blootgestel word. Sonsteek is hitte-uitputting wat nie betyds behandel is nie. Die persoon se liggaam verloor sy vermoë om self te kan afkoel. Baie mense sterf hieraan en dit moet in 'n baie ernstige lig beskou word. Soek dadelik mediese hulp. Liggaam se temperatuur verlaag. Persoon sweet geweldig baie. Swak en moeg. Vel bleek en klam. Hoofpyn. Naarheid. Skielike floute. Rus in koelte. Gee klein hoeveelhede water. Verkoel persoon (sprinkel met water) As hitte-uitputting oorgaan na sonsteek: Die persoon sal bewusteloos of uiters duiselig wees. Die liggaamstemperatuur verhoog bo 40°C. Persoon se vel sal rooi, warm en droog wees. Sweet glad nie. Vinnige pols. Sit persoon in yskoue water. Plaas yspakke onder armholtes. Bring liggaamstemperatuur so gou as moontlik af. Neem persoon so vinnig as moontlik na 'n dokter/hospitaal.


Die Fundación P.U.P.I. (in Afrikaans, PUPI-stigting; Engels: PUPI Foundation) is 'n nie-winsgewende Argentynse organisasie ten gunste van arm en benadeelde kinders. Dit is deur die sokkerspeler Javier Zanetti en sy vrou Paula gestig. Die naam P.U.P.I. is afgelei van Zanetti se bynaam, El Pupi, maar dit is ook 'n akroniem vir Por un piberío integrado, d.w.s. vir geïntegreerde kinderjare. Die stigting is verantwoordelik vir die vergadering van die basiese behoeftes van die kinders, om voedsel, onderwys, gesondheid en hulp vir hulle gesinne te voorsien. Aanvanklik het P.U.P.I. in die distrik van Lanus gewerk, een van die mees benadeelde gebiede van Buenos Aires. Die organisasie se president is Andres de la Fuente en Monica Giacoletto, onderskeidelik, is die pa- en ma-in-wet van Zanetti. Die eerste stap geneem deur die vereniging was om die kinders te leer wat die bywoning van die basiese reëls van higiëne en 75% van die daaglikse maaltye te verseker deur middel van middagete en 2 versnaperings.


Die Cederbergpas is 'n bergpas op 'n grondpad in die Sederberge ten suidooste van Clanwilliam. Die pas bereik sy maksimumhoogte op 1 005 m en sy steilste helling is 1:9. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Dwarskloofpas is 'n bergpas wat ten suide van Greyton op 'n grondpad wat die R406 en die N2 nasionale pad verbind lê. Lys van bergpasse in Suid-Afrika Koördinate: 34°06′00.7″S 19°36′52.9″O / 34.100194°S 19.614694°O / -34.100194; 19.614694 Hierdie artikel is ’n saadjie. Voel vry om Wikipedia te help deur dit uit te brei.


Higgovale is 'n voorstad in die weste van Kaapstad. Higgovale is suid van Kampsbaairylaan geleë en grens aan Kampsbaai in die weste en Oranjezicht in die ooste, met Leeukop direk noordwes daarvan. Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Die Gelderland was 'n Hollandse kruiser wat deur koningin Wilhelmina van Nederland tydens die Tweede Vryheidsoorlog na Lourenço Marques gestuur is om president Paul Kruger en sy geselskap na Europa te neem. Dié kruiser was indertyd in die Indiese Oseaan en Brittanje was nie gekant daarteen dat hy Kruger aan boord neem nie. Met koningin Victoria se toestemming het koningin Wilhelmina gereël dat die Gelderland steenkool inneem by Delagoabaai en pres. Kruger en sy geselskap oplaai. Wilhelmina was diep ontsteld oor die uitgerekte oorlog, want baie van haar landgenote was betrokke en boonop was sy en die Boere van dieselfde afkoms. Tog wou sy streng neutraal wees in 'n Europa wat destyds grotendeels anti-Brits was en haar uitstekende betrekkings met Engeland handhaaf. Daarom sou Kruger ook nie deur Britse waters geneem word nie, maar aan wal gaan in Frankryk. Die Gelderland het Delagoabaai op 12 Oktober 1900 binnegestoom onder bevel van baron Sweerts de Landas. 'n Week later, op 19 Oktober, het Kruger en geselskap aan boord gegaan. Toevallig was daar terselfdertyd 'n koninklike saluut van Britse en Portugese skepe ter viering van koningin Wilhelmina se huwelik, wat pas aangekondig is.


Meerten is ’n nedersetting in die munisipaliteit Buren in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


'n Deelstaat is 'n staat wat met ander state 'n unie vorm. Hierdie unie kan as 'n federasie of 'n konfederasie funksioneer. Daarteenoor het 'n eenheidstaat per definisie nie deelstate nie. Deelstate het 'n eie parlement en regering wat oor sekere bevoegdhede beskik, soos deur die unie se grondwet bepaal. Dikwels het die deelstate ook hulle eie grondwet, soos die geval met Duitsland, die Verenigde State van Amerika en in Switserland. Die volgende lande word onderverdeel in deelstate (al word ander benaming daarvoor gebruik): Argentinië: Provínsias Australië: states and territories België: Geweste (Frans: régions, Nederlands: Gewest) en gemeenskappe (Frans: communautés, Nederlands: Gemeenschap) Brasilië: Estados Duitsland: Bundesländer Indië: states and territories Italië: Regioni Kanada: Provinsies en gebiede (Engels: Provinces and Territories, Frans: Provinces et territoires) Maleisië: Negeri en Wilayah Persekutuan Meksiko: Estados Nigerië: states Oostenryk: Bundesländer Rusland: субъект федерации, subyekt federatsii Soedan: states Suid-Soedan: states Spanje: comunidad autónoma Switserland: Kantons (Frans: cantons, Italiaans: cantoni, Retoromaans: chantuns) Venezuela: Estados Verenigde Arabiese Emirate: Emirate (imarat) Verenigde State van Amerika: states Sommige van hierdie lande word nie uitsluitend in deelstate onderverdeel nie, maar beskik daarnaas oor gebiede met 'n andere status.


Die Feniks (Latyn: Phoenix) is ’n klein sterrebeeld in die suidelike hemelruim. Dit is genoem na die mitologiese voël met dieselfde naam en was een van die 12 sterrebeelde wat in die 16de eeu deur Petrus Plancius geskep is na aanleiding van waarnemings deur Pieter Dirkszoon Keyser en Frederick de Houtman. Dit is duidelik te sien in die Suidelike Halfrond. Daar is net een ster in die konstellasie wat helderder as 3 mag is: Alpha Phoenicis of Ankaa, ’n Arabiese woord wat "die feniks" beteken. Die Feniks is nie een van die 48 antieke sterrebeelde nie omdat dit omstreeks 1000 v.C. nie te sien was op Kreta (35° N) nie. Vanweë die presessie (draaiing van die aarde) het die sterrebeeld in die laaste 3 000 jaar 15 grade noord geskuif. Oor sowat 9 200 jaar sal Feniks in die hele Noordelike Halfrond te sien wees voor dit weer terugdraai en suidwaarts begin beweeg. Die Feniks was in die Egiptiese mitologie ’n voël wat met die skepping van die Aarde verskyn het. Hy is as heilig beskou en meestal as ’n songod vereer.


Vir ’n artikel oor die sterreteken, sien Weegskaal (sterreteken). Die Weegskaal (Latyn: Libra) is ’n sterrebeeld in die suidelike hemelruim en deel van die diereriem. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde. Dis redelik dof en het net een ster helderder as 3 mag. Die helderste sterre van die Weegskaal vorm ’n vierhoek: Alpha Librae (Zubenelgenubi; "suidelike klou"), ’n dubbelster Beta Librae (Zubeneschamali; "noordelike klou") Gamma Librae (Zubenelakrab; "skerpioen se klou") Sigma Librae (Brachium), ’n veranderlike ster Die sterrebeeld huisves die ster Gliese 581, wat ’n planetêre stelsel van ses planete het. Gliese 581 d en Gliese 581 g is albei baie moontlike kandidate vir lewe, hoewel Gliese 581 g se bestaan betwis word en onseker is. Gliese 581 c is die eerste planeet soortgelyk aan die Aarde wat om die ster gevind is. Gliese 581 e is sover bekend die planeet met die kleinste massa wat om ’n normale ster wentel.


Michail Aleksandrowitsj Bakoenin (Russies: Михаил Александрович Бакунин, wetenskaplike transliterasie Michail Aleksandrovič Bakunin; * 30 Mei 1814 in Prjamoechino, Twer-oblast; † 1 Julie 1876 in Bern, Switserland) was 'n Russiese rewolusionêr en anargis. Hy word as een van die beduidendste denkers, aktiviste en organiseerders van die anargistiese beweging beskou. Bakoenin is in 'n ou adellike Russiese familie gebore en het opleiding as artillerie-offisier en wiskunde-onderwyser ontvang. Tydens 'n verblyf in Wes-Europa het Bakoenin kennis gemaak met talle rewolusionêre persoonlikhede en daar aan 'n verskeidenheid rewolusies en opstande deelgeneem, waaronder die Februarie-rewolusie in Parys en die Praagse Pinksteropstand in 1848 en die opstand in Dresden in 1849. Nadat die Dresdense Mei-opstand neergeslaan is, is Bakoenin in hegtenis geneem en geïnterneer. Hy het agt jaar in gevangenisse deurgebring en is vir nog vier jaar na Siberië verban totdat hy daarin geslaag het om te vlug. Hy het sy volgende rewolusionêre aktiwiteite veral op die destydse Kongres-Pole en die nuutgestigte Koninkryk Italië gekonsentreer. In 1864 het Bakoenin die Internasionale Sosiaal-Demokratiese Alliansie in die lewe geroep en vier jaar later by die Internasionale Arbeidersassosiasie (Eerste Internasionale) aangesluit.


Die Tsjeko-meer (Russies: Чеко) is ’n klein varswatermeer in Siberië, Rusland, naby die Podkamennaja Toengoeskarivier in Krasnojarsk-krai. Dit is ’n komvormige meer van 708 m lank, 364 m breed en sowat 50 m diep. Wetenskaplikes bespiegel dat die meer geskep is tydens die Toengoeska-voorval, ’n ontploffing op 30 Junie 1908 wat meer as 2 000 km² Siberiese taiga verwoes het. Sommige vermoed die meer, wat sowat 8 km noordnoordwes van die voorval se hiposentrum lê, is gevorm deur ’n fragment wat die grond getref het. In 1961 is in ’n ondersoek geraam dat die meer minstens 5 000 jaar oud is na aanleiding van meters diep slikbesinksel op die bodem; nuwer navorsing dui egter daarop dat net sowat ’n meter van die sliklaag "normale besinksel" is en dat die meer baie jonger, sowat 100 jaar oud, is. Klanktoetse is ook uitgevoer wat daarop dui dat die bodem keëlvormig is, wat ooreenstem met ’n impak-krater, en dit steun die teorie. Die lang as van die meer wys ook in die rigting van die episentrum van die Toengoeska-voorval ’n paar kilometer daarvandaan.


Die Doringkroonseester (Acanthaster planci) is 'n seester wat voorkom aan die noordelike kus van KwaZulu-Natal. 'n Doringkroon in die Rooisee. 'n Buitengewoon helder Doringkroon. Soort met 'n kort ruggraat in die Golf Kalifornië. Wikispecies het meer inligting oor: Acanthaster planci Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Engelenburghuis is 'n Kaaps-Hollandse huis in die Pretoriase voorstad Arcadia wat die Suid-Afrikaanse Akademie vir Wetenskap en Kuns en 'n versameling kunsstukke van sy eertydse eienaar, dr. Frans Engelenburg, huisves. Hy was 'n Suid-Afrikaanse joernalis van Nederlandse herkoms, redakteur van Die Volkstem asook twee maal voorsitter van die Akademie. Engelenburg het sy Kaaps-Hollandse huis in Arcadia, Pretoria, ontwerp deur sir Herbert Baker (of Johannes Rienk Burg), in 1903 laat bou. Destyds het dit buite die dorp gestaan en daarom bekendgeraak as "Engelenburg's Folly" (Engelenburg se gekheid). Eers heelwat later het dit as "De Witte Huis" bekendgestaan omdat die voorkoms daarvan merkbaar van die omliggende huise verskil het. Die uiteenlopende kunsversameling in die huis weerspieël Engelenburg se kosmopolitiese geaardheid. 'n Deel van die versameling bestaan uit erfstukke wat uit Nederland verskeep en na die binneland vervoer is. Die meeste van die stukke in die versameling het Engelenburg aangekoop tydens sy buitelandse reise. Enkele het hy op veilings bekom. Die versameling bestaan uit onder meer porselein, glasware, skilderye, silwer, meubels, tapisserieë en beeldhouwerke.


Die Grysrifhaai (Carcharhinus amblyrhynchos) is 'n haai wat in die Indiese-Pasifiese area, die Rooisee en aan die ooskus van Afrika noordwaarts vanaf St. Lucia voorkom. Die haai staan ook bekend as die Kortneus-swartsterthaai en in Engels as die Shortnose blacktail shark. Die haai is bruingrys van kleur en het 'n swart rand op die stert-, tweede dorsale en anale vinne (almal behalwe die eerste dorsale vin). Die haai word tot 1.9 meter (6.2 voet) lank. Dit is wit aan die onderkant. Dit word meestal gesien by koraalriwwe in water wat 3 tot 140 m diep is. Die haai is aggressief en vreet seekatte, vis, tjokka en is vivipaar. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Blainville H. de 1816. Prodrome d'une nouvelle distribution systématique du règne animal.


Cypriniformes is vis-orde wat hoort tot die klas Actinopterygii. Die orde bevat slegs families wat voorkom in brak en varswater. Die Karperagtiges (orde Cypriniformes) is die algemeenste varswatervisse ter wêreld. Wat liggaamsvorm en lewenswyse betref, het hulle hulle by 'n wyd uiteenlopende aantal omstandighede aangepas, en kom hulle wydverspreid oor die hele wêreld voor. Een gemeenskaplike kenmerk van byna alle karperagtiges is hul besondere skerp gehoorvermoë. Die Karperagtiges (orde Cypriniformes) vorm saam met die meervalle (orde Siluriformes) die superorde Ostrariophysi. Visse van hierdie superorde word van alle ander visgroepe onderskei op grond van die sogenaamde beentjies van Weber wat hulle het. Dit bestaan uit vier beenstukkies wat die vis se inwendige oor met sy swemblaas verbind. Geluidstrillinge in die water word deur die wand van die swemblaas opgevang, deur die beentjies versterk en na die oor oorgedra. As gehoorgevolg van hierdie beentjies van Weber kan alle karperagtiges en meervalle besonder goed hoor. In modderige, troebel water gebruik die visse hierdie beentjies nie soseer wanneer hulle 'n prooi probeer vang nie, maar eerder vir kommunikasie binne die skool en vir die opspoor van 'n maat.


Die Israel-museum (Hebreeus: מוזיאון ישראל, Muze'on Yisrael) in Jerusalem is in 1965 as Israel se nasionale museum gestig. Dit is op 'n heuwel in die weste van Jerusalem, naby die parlementsgebou (Knesset) en die Nasionale Kampus vir die Argeologie van Israel, geleë. Die museum het 'n oppervlakte van sowat 50 000 m², insluitende 'n tuin van 24 000 m², en word jaarliks deur byna een miljoen belangstellendes besoek. Die museum behels vier afdelings: die Kunsafdeling met die Billy-Rose-kunstuin, die Afdeling vir Judaica en Joodse etnografie, die Argeologiese Afdeling met die Heiligdom van die Boek waar enkele van die Dooie See-rolle bewaar word, en die Jeugafdeling. Lugbeeld van die Israel Museum Die Heiligdom van die Boek in 'n vleuel van die museum 'n Model van Jerusalem met die Herodes-tempel Wikimedia Commons het meer media in die kategorie Israel Museum. Amptelike webwerf van die Israel Museum Koördinate: 31°46′20.56″N 35°12′16.29″O / 31.7723778°N 35.2045250°O / 31.7723778; 35.2045250


Koördinate: 31°46′20.34″N 35°11′54.71″E / 31.7723167°N 35.1985306°O / 31.7723167; 35.1985306 Die Akademie van die Hebreeuse taal (Hebreeus: הָאָקָדֶמְיָה לַלָּשׁוֹן הָעִבְרִית, HaAkademya laLashon haIvrit) is gestig deur die Israeliese regering in 1953 as die hoogste instelling vir geleerdheid in die Hebreeuse taal by die Hebreeuse Universiteit van Jerusalem se Givat Ram-kampus. Die Akademie van die Hebreeuse taal Geargiveer 19 Julie 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die eerste fase van die Tweede Vryheidsoorlog het uit tradisionele frontaanvalle en loopgraafoorlog bestaan. Die laaste frontale aanslag was die Slag van Bergendal op 21-27 Augustus 1900. Reeds voor dit het die Boeremagte oorgegaan tot guerilla-oorlogvoering. Hier is 'n lys skermutselinge wat plaasgevind het. 12 Oktober – Slag van Kraaipan. 30 Oktober – Slag van Nicholsonsnek. 23 November – Slag van Willow Grange. 1 Januarie – Slag van Sunnyside 23 – 24 Januarie – Slag van Spioenkop 10 Maart – Slag van Abrahamskraal. 25 Maart – Slag van Brandfort. 31 Maart – Sannaspos, Vrystaat 4 April – Reddersburg, Vrystaat. Genl. De Wet neem 'n Britse garnisoen van 600 man gevange. 10 April – Beleg van Wepener, Vrystaat deur Genl. De Wet. Die garnisoen hou vir 16 dae uit. 31 Mei – Lindley, Vrystaat. Genl. Piet de Wet verslaan die 13th Battalion Imperial Yeomanry, dood en wond 80 soldate en neem 530 Britse soldate gevangene. 7 Junie – Slag van Roodewalstasie, Vrystaat. Genl. De Wet neem 672 Britse soldate gevange en buit 56 waens met voedsel en voorrade ammunisie. 11 – 12 Junie – Slag van Donkerhoek. 11 Julie – Slag van Silkaatsnek, Transvaal.


Blackpool (uitgespreek /ˈblækpuːl/) is 'n kusdorp in die graafskap Lancashire wat ook veral vir die Blackpool-toring bekend is. Die nedersetting het ongeveer 140 duisend inwoners in 2010 gehad. Hierdie artikel is ’n saadjie. Voel vry om Wikipedia te help deur dit uit te brei.


Hattingh is 'n familienaam wat algemeen tussen Afrikaners in Suid-Afrika voorkom. Alle Hattinghs in Suid-Afrika stam van die oorspronklike stamvader, Hans Heinrich Hattingh (c. 1665) af. Hy is waarskynlik afkomstig van Spijer in Duitsland. Hy kom in 1685 na Suid-Afrika toe en vestig homself in 1709 op wat vandag bekendstaan as Spierlandgoed net buite Stellenbosch. Hy het ook twee ander plase, La Motte en Hadernas, besit. Hy trou twee keer. Hy trou op 19 Januarie 1689 met Marie de Lanoy, 'n Franse vrou en die weduwee van Ary Lecrévent. Sy eerste huwelik het geen nageslag met die van Hattingh nagelaat nie. Hy trou 'n tweede keer met Susanna Visser (gebore 30 Oktober 1695) en uit hulle huwelik word daar twee seuns gebore waaruit alle Hattinghs in Suid-Afrika stam. Die eerste seun is Christiaan Hattingh (gebore 5 Junie 1718) en dit is uit sy nageslag wat die Hattingh-familie van die Oos-Kaap stam. Hy trou met Anna Catharina Basson (gebore 1732) en hulle vierde kind is Johannes Hendrik Hattingh, wat op 28 Junie 1750 gebore word.


Joel Theodore Stransky (gebore 16 Julie 1967) is 'n voormalige Springbokrugbyspeler. Hy was deel van Suid-Afrika se wenspan tydens die Rugbywêreldbeker 1995, tewens hy het die wenpunte in die eindstryd teen die All Blacks aangeteken. Stransky is in Pietermaritzburg, Suid Afrika gebore. Hy is van Engelse- en Tsjeggiese afkoms; en Joods vanaf sy pa se kant. Hy het sy skoolopleiding by Maritzburg College ondergaan en is afgerig deur Skonk Nicholson, 'n welbekende afrigter in skolerugby. Ná sy militêre diensplig in Pretoria het hy aan die Universiteit van Natal studeer. Die Kapteins, Edward Griffiths, 2001, ISBN 1-86842-116-3 "Joel Stransky". www.jewishsports.net. Geargiveer vanaf die oorspronklike op 11 Maart 2010. The Telegraph, Alex Harris webmaster@jewishtelegraph.com - Jewish. "A JEWISH TELEGRAPH NEWSPAPER". www.jewishtelegraph.com. Geargiveer vanaf die oorspronklike op 25 Maart 2012. "A Boot Against Apartheid". Geargiveer vanaf die oorspronklike op 15 Maart 2012. Joel Stransky by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Bloukranspas is 'n bergpas in die Onder-Bokkeveld op die R355-grondpad suid van Calvinia. Dit bereik 'n hoogte van 1 083m bo seespieël en 'n maksimum helling van 1:7. Die bergpas in die Noord-Kaap en moet nie met die gelyknamige Bloukranspas in die Oos-Kaap verwar word nie. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Messelpad is 'n grondpad in Namakwaland wat Springbok op die N7-hoofpad verbind met Koingnaas en Hondeklipbaai. Weens swak paaie in die 18de en 19de eeu was die verbinding tussen Kaapstad en Namakwaland per kusvaarder na Hondeklipbaai. Van hier af het die grondpad noordooswaarts na Springbok en die kopermyne gelei. Hierdie artikel is ’n saadjie. Voel vry om Wikipedia te help deur dit uit te brei.


Afrikatyd is die siening van 'n kulturele geneigdheid in Afrika vir 'n ontspanne houding jeens tyd. Dit word soms in 'n neerhalende konteks gebruik vir die ongeërgdheid rakende afsprake, vergaderings en byeenkomste. Hierdie woord omskryf ook soms die tydsame en ontspanne en ligter geskeduleerde lewenswyse bevind in die meeste Afrikalande, wat in teenstelling is met die meer klokslag bestaan in die Westerse lande. As sodanig is daar 'n soortgelyke tydoriëntering in sekere ander nie-Westerse kulture. Afrikakulture word dikwels omskryf as "veeltydig" (polikronies), wat kortom beteken dat mense daartoe geneig is om vele take op 'n slag te doen, eerder as in 'n streng volgorde. Persoonlike wisselwerking en verhoudings word ook op hierdie manier hanteer (dit is nie ongewoon om met meer as een persoon gelyk te praat nie). Miskien is dit om hierdie rede dat onder Afrikatyd Afrika se"emosionele tydbewustheid" teenoor die Westerse "meganiese tydbewustheid" vergelyk word. Die Afrikatyd-konsep het al onder kritiek deurgeloop. Volgens 'n Ghanese skrywer is In Oktober 2007 is 'n Ivoriaanse veldtog van stapel gestuur teen Afrikatyd. Dit is ondersteun deur President Laurent Gbagbo.


Die Kaapse kiaat (Strychnos decussata) is 'n boom wat groei in laagliggende streke in verskeie habitats vanaf die Wes-Kaap tot by Limpopo. In Engels staan die boom bekend as die Cape-Teak. Die boom se nasionale nommer is 624. Die blomme is effens assimmetries, vlesig en 1.5 cm in deursnee. Die skil is korserig en oranje tot rooi wanneer dit ryp is. Die bas en vrugte is blykbaar giftig as dit groen is. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8


Die Gamsbergpas is 'n bergpas op die C26-roete deur die Hakosberge in die Namibwoestyn tussen Windhoek en Walvisbaai in Namibië. Hierdie is die hoogste pas in Namibië en bereik 'n helling van 1:9. Lys van bergpasse in Namibië Hierdie artikel is ’n saadjie. Voel vry om Wikipedia te help deur dit uit te brei. Koördinate: 23°20′33″S 16°13′32″O / 23.34250°S 16.22556°O / -23.34250; 16.22556


Die Joubertpas is 'n bergpas in die Joubertberge noord van Palmwag in Namibië op die C43-roete noordwaarts na Opuwo in Kaokoland. Hierdie bergpas moet nie met Joubertspas in Suid-Afrika verwar word nie. Lys van bergpasse in Namibië Hierdie artikel is ’n saadjie. Voel vry om Wikipedia te help deur dit uit te brei.


Die Wildevlier (Nuxia congesta) is 'n boom wat voorkom vanaf Albanie in die Oos-Kaap tot in KwaZulu-Natal. Dit kom ook verspreid voor noord van die Vaalrivier. Die boom se nasionale nommer is 633. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die septeeboom (Cordia caffra) is 'n boom wat merendeels as 'n struik groei maar word 'n middelgroot boom op die rante van woude. Hulle aard nie in woude nie want hulle het genoegsame lig nodig om te groei. Die spesie kom vanaf die Oos-Kaap, KwaZulu-Natal, Mpumalanga tot by Limpopo voor. Die boom se nasionale nommer is 652. Die blare is enkelvoudig, afwisselend en word op lang, dun blaarstele gedra. Die boom het 'n welriekende, wit, klokvormige blom van sowat 10 cm lank. Die vrug is 1,2 cm in deursnee en is oranje wanneer dit ryp is. Die vrug word omsluit deur die blomkelk wat dikwels aan die boom bly nadat die vrug afgeval het. Die bas is glad en lyk asof dit geverf of vernis is - kenmerkend van die boom. Die bas skilfer ook onreëlmatig af sodat dit herinner aan 'n lekkerbreek of koejawelboom. Bas Loof en blomme Blomme Vrugte Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8


Die Sogdiese alfabet is oorspronklik gebruik vir Sogdies, ’n taal in die Irannese taalfamilie wat deur die mense van Sogdiana gebruik is. Die alfabet is afgelei van die Siriese alfabet, op sy beurt ’n uitvloeisel van die Aramese alfabet. Die Sogdiese alfabet is een van drie skrifte waarin Sogdies geskryf is – die ander is die Manichese en die Siriese alfabet. Dit is van omstreeks 100–1200 n.C. deur die hele Sentraal-Asië gebruik, van Iran in die weste tot China in die ooste. Nes die skryfstelsels waarvan Sogdies afgelei is, kan dit as ’n abjad beskryf word, hoewel dit ook alfabetiese eienskappe het. Dit bestaan uit 17 konsonante, waarvan baie alternatiewe vorms het vir begin-, middel- en eindklanke. Soos in Aramees is klinkers gewoonlik geskryf met die konsonante ’Ālap̄, Yōḏ en Waw. Om lang klinkers van kortes te onderskei, is ’n bykomende ’Ālap̄ voor die letter gebruik. Die alfabet het ook verskeie diakritiese tekens, wat onkonsekwent gebruik is. Dit is van regs na links geskryf. Aramese logogramme kom ook in die alfabet voor – ’n oorblyfsel van die Aramese alfabet.


Die Kroonjag Dannebrog word in 1931 deur Koningin Alexandrine in Kopenhagen gedoop en onderneem op 26 Mei 1932 haar nooiensvaart. Dannebrog dien tans as amptelike en private woning van die koningspaar en die ander koninklike familielede tydens amptelike oorsese besoeke of gedurende somervaarte op tuiswaters. Die Kroonjag word gelyktydig vir partollering en seereddingsdiens ingespan en kan ook as hospitaalskip dien. Dannebrog is in 1931–1932 by die Kopenhaagse Marinewerf gebou om die vorige koninklike vaartuig, die ratboot Dannebrog van 1879, te vervang. Die skeepsromp is gebou van geklinkte staal op 'n dwarsraamwerk. Die jag het 'n klipperboeg en elliptiese agterstewe. Van buite kan die Kroonjag in twee seksies verdeel word. Voor die skoorsteen is daar ruimte vir die bemanningskajuit, vrag en enjin. Agter is die koninklike afdeling waar pasiënte versorg kan word sou dit as hospitaalskip moet dien. Tydens besoeke aan Deense en buitelandse hawens word die geslote agterdek vir onthale benut. Die koninklike verblyfruimte bestaan uit die Koningin en Prinsgemaal se studeerkamers, eetsalon, geselskapsaal, slaapkamers ens. Haar Majesteit die Koningin en Sy Koninklike Hoogheid die Prinsgemaal het persoonlike aandag geskenk aan die binneversiering, meublement en algemene uitrusting.


Sias Ebersohn (gebore in Bloemfontein, 23 Februarie 1989) is ’n rugbyspeler wat vir die Cheetahs as ’n losskakel speel in die Superrugbyreeks en vir die Vrystaat Cheetahs in die Curriebekerreeks. Ebersohn het Suid-Afrika as 'n Junior Bok verteenwoordig by die IRR Junior Wêreldkampioenskap in 2008 en 2009. Ebersohn het oorsee gespeel vir die Australiese Force nadat hy 'n kontrak geteken het vir die 2013 tot 2015 Superrugbyseisoene. Hy keer middel-2015 terug na Bloemfontein vir die Curriebekerseisoen, en sal in 2016 weer vir die Cheetahs uitdraf in Superrugby. Sias Ebersohn by SARugby.co.za itsrugby.co.uk profiel


Ebenaceae is die ebbehout-familie wat hoort tot die orde Ericales. Die naam is afgelei van die Latynse woord ebenus wat 'donkerkleurig' beteken. In die Diospyrus-genus is daar verskeie spesies wat die swart hout, ebbehout, voorsien. Behalwe Diospyrus kom die Eucla-genus ook in Suid-Afrika voor. Al die genera se spesies het enkelvoudige blare en klein vruggies. Die vruggies is wel eetbaar maar onsmaaklik. Die manlike en vroulike blomme word op afsonderlike blomme gedra. Daar kom wêreldwyd 550 spesies in die familie voor waarvan 35 in Suider-Afrika voorkom en daarvan is dertig bome. Van die Suid-Afrikaanse spesies is: Akkerjakkalsbessie (Diospyros natalensis) Bloubos (Diospyros lycioides) Bloughwarrie (Euclea crispa) Duineghwarrie (Euclea racemosa) Ebbehoutghwarrie (Euclea pseudebenus) Gewone ghwarrie (Euclea undulata) Harige ghwarrie (Euclea natalensis) Jakkalsbessie (Diospyros mespiliformis) Krokodilbasjakkalsbessie (Diospyros quiloensis) Sandsterappel (Diospyros loureiriana) Swartbas (Diospyros whyteana) Towerghwarrie (Euclea divinorum) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit?


Die Klein Hond (Latyn: Canis Minor) is ’n klein sterrebeeld in die noordelike hemelruim. Dit is een van die 48 konstellasies wat deur die 2de-eeuse sterrekundige Ptolemeus beskryf is (hoewel net twee sterre geïdentifiseer is) en is steeds een van die 88 moderne sterrebeelde. Dit word beskou as een van die Jagter se twee jaghonde; die ander een is die Groot Hond. Dit het net twee helder sterre, Procyon (α CMi, 0,38 mag) en Gomeisa (β CMi, 2,9 mag). Eersgenoemde is die sewende helderste ster aan die naghemel, asook een van die naastes aan die Aarde. Procyon is Grieks vir "voor die hond", aangesien die ster ’n uur voor die "Hondester", Sirius, opkom. Dit is eintlik ’n dubbelster wat bestaan uit ’n geel-wit hoofreeksster van spektraaltipe F5 IV-V met die naam Procyon A, en ’n dowwe wit dwerg van spektraaltipe DA met die naam Procyon B. Laasgenoemde, wat elke 41 jaar om die ander ster wentel, het ’n helderheid van 10,7 mag.


Die term multiversum verwys na die idee dat daar benewens ons heelal nog (volgens sommige talle) ander heelalle bestaan. Dié verskillende heelalle word soms parallelle heelalle genoem. Volgens die oerknaltoerie dy die heelal uit, maar as ander heelalle dieselfde doen, sal hulle mekaar eindelik kruis. Dan sal nuwe sentrums ontstaan waar materie opnuut saamsmelt. So kan nuwe oerknalle en ’n "superheelal" ontstaan. Wikimedia Commons het meer media in die kategorie Multiversum. The Structure of the Multiverse, David Deutsch Many Worlds & Parallel Universes


Ian Rankin (28 April 1960 -) is 'n Skotse skrywer wat veral met misdaadfiksie, waaronder sy reeks rondom polisie-inspekteur Rebus, internasionale bekendheid verwerf het. Rankin het hom daarnaas as literêre kritikus bekwaam. Rankin is op 28 April 1960 in Cardenden, Fyfe gebore en het die Beath-hoërskool in Cowdenbeath bygewoon. Nadat hy 'n akademiese graad aan die Universiteit van Edinburg behaal het, het Rankin vier jaar lank in Tottenham, Londen gebly en daarna ses jaar lank op die Franse platteland gewoon. In hierdie periode het hy sy loopbaan as skrywer begin. Hy is as dosent vir letterkunde aan die Universiteit van Edinburg aangestel en is danksy sy betrokkenheid by die James Tait Black Memorial Prize steeds aan dié universiteit verbonde. Voordat hy sy literêre loopban as voltydse skrywer begin het, was Rankin as druiweplukker, varkwagter, belastingbeampte, dranknavorser, hoëtrou-joernalis, sekretaris by 'n kollege en punk-musikus werksaam. Rankin was oorspronklik nie van voorneme om hom op misdaadfiksie toe te spits nie en het sy eerste twee romans, Knots and Crosses en Hide and Seek, eerder as hoofstroomboeke beskou wat in die tradisie van Skotse skrywers soos Robert Louis Stevenson en selfs Muriel Spark (die onderwerp vam Rankin se onvoltooide doktorale tesis vir die graad Ph.D.) gestaan het.


Loch (ˈlɒx of ˈlɒk) is die Skots-Gaeliese en Ierse term vir 'n meer of 'n inham van die see. In Ierland is die woord verengels tot lough, alhoewel die uitspraak onveranderd gebly het. Die term word soms ook op waterliggame toegepas wat andersins ook fjord (in Skotland dikwels firth genoem), riviermonding, seestraat of baai genoem sou word. Na see-inhamme word in Skotse en Ierse Engels dikwels verwys as sea lochs of sea loughs. Loch is in taalkundige opsig verwant aan logh, 'n term uit Manx, en die verouderde Walliese term vir 'n meer, llwch. Die grootste loch in terme van oppervlakte is Loch Lomond. Die diepste en grootste volgens volume water is Loch Ness. Loch as term vir 'n waterliggaam is van Indo-Europese (vergelyk die Latynse lacus, waarvan onder meer die Franse lac en die Engelse lake afgelei is), en, in die nouer Keltiese konteks, van Goideliese afkoms. Dit maak dus deel uit van die Skots-Gaeliese, Ierse en Manx-woordeskat. As leenwoord is dit in Laagland-Skots, Ierse Engels en Standaardengels oorgeneem.


Die kortvin-ghieliemientjie (Barbus brevipinnis) is 'n varswatervis wat voorkom in die Sabierivier in Mpumalanga en sytakke van die Pongolarivier in KwaZulu-Natal. In Engels staan die vis bekend as die shortfin barb. Die lyf is kompak en die kop is kort. Daar is twee pare baarde om die mond. Die vis is deurskynend bruin aan die bokant en silwerwit aan die onderkant. Daar is 'n swart streep in die middel van die lyf. Tydens die broeityd word die mannetjies helder geel. Die vis word tot 45 mm lank. Die vis leef in die groot strome wat plantegroei in het en vreet klein ongewerweldes. Hulle broei in die lente en somer. Die vis word bedreig deur ontbossing, nuwe damme en uitheemse forel wat hier vrygelaat is en word deur die IUBN geklassifiseer as 'n kwesbare spesie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-brevipinnis.html


Die Ptolemeïese stelsel of wêreldmodel. Afbeelding uit Andreas Cellarius se Harmonia Macrocosmica (1660/61) Almagest Skrywer Claudius Ptolemaeus (omstreeks 100-180) Die 13 boeke van die Almagest Boek 1-2: Inleiding en wiskundige basis Boek 3: Teorie van die Son Boek 4-5: Teorie van die Maan Boek 6: Maan- en sonsverduisterings Boek 7-8: Sterre en sterrekatalogus (van sterrebeelde) Boek 9-13: Teorie van die Planete (Saturnus, Jupiter, Mars, Venus en Mercurius Almagest (Grieks: μαθηματική σύνταξις, Arabies: المجسطي al-maǧisṭī) is 'n wiskundige en sterrekundige verhandeling in dertien boekdele wat in die 2de eeu deur die Hellenisties-Griekse geleerde Claudius Ptolemaeus in die destydse Romeinse provinsie Egipte saamgestel is. Almagest bevat 'n beskrywing van die heelal se geosentriese stelsel en 'n sterrekatalogus. Almagest is nie net een van die hoofwerke van die antieke sterrekunde nie, maar word as een van die invloedrykste wetenskaplike tekste beskou wat ooit geskryf is. Die geosentriese model, wat sy oorspronge in die Hellenistiese metropool Alexandrië, die Middeleeuse Bisantynse Ryk en die Goue Tydperk van Islam het, is meer as twaalf eeue lank as grondleggende teorie aanvaar.


Groenendaal is ’n nedersetting in die munisipaliteit Apeldoorn in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Bossaffraan (Elaeodendron croceum) - voorheen Cassine papillosa - is 'n immergroen plant wat as 'n struik of 'n klein boompie voorkom. Dit groei vanaf seevlak tot by ongeveer 900 m bo seevlak. Die boom se bas is grys en dun en dikwels met mos bedek. Die helder-oranje binnebas skyn op plekke deur. Die blare blink, teenoorstaande en het skerp tande langs hul rande. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Komga was die oudste gemeente van die Nederduitse Gereformeerde Kerk in die Grensstreek van die provinsie Oos-Kaap en die 77ste gemeente wat in die hele Kerk gestig is. Dit is in 1993 by die dogtergemeente Stutterheim ingelyf nadat die lidmaattal so gedaal het dat Komga nie meer op sy eie kon voortbestaan nie. Die gemeente wat later as Komgha en uiteindelik as Komga sou bekendstaan, het vroeër McClean (of McCleantown) geheet en was die eerste gemeente in die Grensstreek. Dit is gestig aan die grens van die destydse "naturellegebied". Dié gemeente het omstreeks 1859 tot stand gekom en die man wat hom so getrou as konsulent bedien het, was ds. Georg Wilhelm Stegmann van Glen Lynden. Hoewel dit dus nie uitdruklik so gestel word nie, kan daarom afgelei word dat McClean 'n dogtergemeente was van Glen Lynden, wat reeds in 1827 gestig is as sesde oudste gemeente in die teenswoordige Sinode van Oos-Kaapland. McClean se eerste leraar was ds. A.H. Hofmeyr wat in 1868 bevestig is. Hy was stil en bedaard en het geweet hoe om die gemeente op te bou, maar vertrek na Hanover in die Karoo.


King's Lynn (uitgespreek /ˌkɪŋz ˈlɪn/, afgekort Lynn) is 'n markdorp en seehawe in die Engelse seremoniële graafskap Norfolk met 'n bevolking van 42 800 in 2007. King's Lynn is padlangs ongeveer 71 km vanaf Norwich geleë en ongeveer 156 km vanaf Londen. King's Lynn is temidde van 'n uitgestrekte moerasgebied geleë wat plaaslik as die Fenlands of The Fens bekend staan. Die dorp se geskiedenis strek terug tot in die tyd van die Normandiese verowering van Engeland in die 11de eeu. In die Middeleeue het dit as handelsvennoot van die Hanseverbond tot 'n besige Noordseehawe ontwikkel van waar plaaslike produkte soos linnegoed en wol uitgevoer is. 'n Ryk argitektoniese erfenis van Middeleeuse koopmanshuise, waarvan baie langs die Ouserivier met hul eie stoorgeriewe opgerig is, getuig vandag van dié ekonomiese bloeitydperk. In die omgewing van King's Lynn word voortreflike voorbeelde van Engelse country houses (adellike kontreihuise) en kerkgeboue aangetref. The Green Guide - Great Britain. Boulogne Billancourt: Michelin Travel Partner 2014, bl. 352 Hierdie artikel is ’n saadjie. Voel vry om Wikipedia te help deur dit uit te brei.


Epe is ’n dorp en munisipaliteit in die provinsie Gelderland in Nederland. Wikimedia Commons het meer media in die kategorie Epe, Nederland. (nl) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Christian Andreas Doppler (29 November 1803 – 17 Maart 1853) was ’n Oostenrykse wiskundige en fisikus, na wie die doppler-effek vernoem is. Hy het in Salzburg, Oostenryk, grootgeword as die seun van ’n messelaar. Weens swak gesondheid kon hy nie in sy pa se onderneming werk nie. Ná skool het Doppler filosofie in Salzburg studeer en wiskunde en fisika in Wene, waar hy van 1829 af as ’n assistent gewerk het. In 1835 het hy aan die Praagse Politegniese Skool (nou die Tsjeggiese Tegniese Universiteit) begin werk, waar hy in 1841 aangestel is. Kort daarna het Doppler sy belangrikste werk gepubliseer: Über das farbige Licht der Doppelsterne und einiger anderer Gestirne des Himmels ("Oor die gekleurde lig van die dubbelsterre en ’n paar ander sterre aan die lugruim"). Hierin verduidelik hy sy beginsel (later die Doppler-effek genoem) dat die waargenome frekwensie van ’n golf afhang van die relatiewe spoed van die bron en die waarnemer, en gebruik hy hierdie beginsel om die kleur van dubbelsterre te probeer verduidelik.


Die swartwattel (Acacia mearnsii) is 'n boom en indringerplant in Suid-Afrika wat inheems is aan die suidooste van Australië asook Tasmanië. Die boom groei in grasvelde, langs paaie, waterlope en woudrande. Die swartwattel kan tot 15 m hoog raak en is middelgroot. Die boom is doringloos met neerhangende, varingagtige takke. Die bas is glad en 'n bietjie harig by die jonger takke. Die blare is saamgestel en dubbelveervormig met baie klein blaartjies. Die blomhofies is liggeel en verskyn in saamgestelde trosse van Augustus tot November. Die sade is in peulvorm en afgeplat. Die boom word gebruik vir looibas (om leer te maak), beskutting en vuurmaakhout. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Alfabetiese lys van Suid-Afrikaanse bome Lys van indringerplante in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Vadertjie Langbeen is 'n swart en wit Afrikaanse rolprent wat op 25 Februarie 1955 uitgereik is. Dit moet nie met die gelyknamige Nederlandse rolprent (1955) en Nederlandse TV-film (1964) verwar word nie. Die rolprent is 'n romantiese drama. Rita Bornmann as Trudi Adendorff Bob Griffiths as Jacques de Villiers die weldoener Yvonne Theron as Martie Cilliers Patrick Mynhardt as Barry Cilliers Wynona Cheyney as Gloria de Villiers Paula Styger as Paula de Villiers Albie van der Bijl as Bruyns Joan Viljoen Hester van Niekerk Vlokkie du Toit Francis Coertze as Tant Sarie Esther Mentz as Mrs. de Beer Hildegarde Botha Paddy Norval as Katie Gert van den Bergh as Jacques (stem) (nie gekrediteer nie) Trudi Adendorff woon haar lewe lank in ’n kinderhuis, tot die dag toe sy haar matriek voltooi en ’n onbekende weldoener haar universiteit toe stuur. Hy is Jacques de Villiers, 'n skatryk sakeman, en sy enigste vereistes is: sy mag nie sy naam weet nie en sy moet gereeld vir hom skryf oor haar vordering. Hy skryf egter nooit terug nie.


Faridabad (Hindi: फ़रीदाबाद, Farīdābād) is die grootste stad in die Indiese deelstaat Harjana met 'n bevolking van 1 404 653 in 2011. Die stad is 30 kilometer suid van Delhi geleë en is 'n belangrike industriële stad. Faridabad is in 1607 deur Sjeikh Farid met 'n fort, 'n swembad en 'n moskee gestig, wat tans 'n ruïne is.    Hierdie Indië-verwante artikel is 'n saadjie. U kan wikipedia help deur dit uit te brei.


Die Hardepeer (Olinia ventosa) is 'n boom wat voorkom in woude by lae hoogtes bo seespieël in die Oos- en Wes-Kaap. Die boom groei vinnig. Die bas is liggrys, skilfer dikwels af naby die basis van die stam en onthul dan 'n pienk-oranje binnebas. Die vrug word rooi wanneer dit ryp is en is ongeveer 10 mm in deursnee. Die naam van die boom verwys na die hardheid van die hout en nie die vrug nie. Die hout is liggeel tot grysbruin, het 'n fyn grein en egalige tekstuur. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Hertzsprung-Russell-diagram Spektraaltipe Bruin- dwerge Wit- dwerge Rooi- dwerge Subdwerge Hoofreeks ("dwerge") Subreuse Reuse Helder reuse Superreuse Hiperreuse Absolute magni- tude (MV) ’n Hiperreus (klas 0) is ’n ster met ’n geweldige massa en helderheid en ’n hoë mate van massaverlies. Die woord hiperreus word gewoonlik gebruik as ’n los term vir die helderste sterre, hoewel daar meer definitiewe definisies is. In 1956 het die sterrekundiges Feast en Thackeray die term super-superreus (later verander na hiperreus) gebruik vir sterre met ’n absolute helderheid van meer as -7. In 1971 het Keenan voorgestel dat die term net gebruik word vir superreuse met minstens een breë-emissiekomponent in Hα, wat dui op ’n uitgebreide stellêre atmosfeer of ’n relatief groot verhouding van massaverlies. Dié kriterium word tans die meeste deur wetenskaplikes gebruik. Baie sterrekundiges gebruik nie die term hiperreus nie, behalwe soms vir spesifieke, goed gedefinieerde groepe soos die geel hiperreuse. Weens hul groot massa is die lewensduur van ’n hiperreus baie kort in sterrekundige terme: net ’n paar miljoen jaar in vergelyking met sowat 10 miljard jaar vir sterre soos die Son.


Die Moeraskrap (Sesarma catenata) is 'n seedier wat aan die suid- en ooskus van Suid-Afrika voorkom en tot 2.5 cm breed word. Die krap het 'n vierkantige karapaks wat bruin tot geel van kleur is. Die binnerande van die knypers is uitgevoer met hare of borseltjies. Die kap leef in sand- en moddervlaktes van riviermondings naby die hoogwatermerk. Hulle vreet modder- en sanddeeltjies om organiese plant- en diermateriaal daaruit te haal. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Isopode (Isopoda) is 'n orde van skaaldiere wat aan die superorde Peracarida behoort. Dit sluit bekende spesies soos die sandluis en houtluise in. Isopode is is een van die min ordes van skaaldiere waarvan sommige spesies op land voorkom. Oor die algemeen is dit 'n diverse groep waarvan die meeste spesies in die see lewe, maar sommige soorte is aangepas om op land te leef. Die naam Isopoda is afgelei uit Grieks: (iso-, beteken "selfde") en (podos, beteken "voete"). Wikispecies het meer inligting oor: Isopoda M. Schotte, C. B. Boyko, N. L. Bruce, J. Markham, G. C. B. Poore, S. Taiti & G. D. F. Wilson. "World List of Marine, Freshwater and Terrestrial Isopod Crustaceans" (in Engels). World Register of Marine Species. Geargiveer vanaf die oorspronklike op 23 Oktober 2019. Besoek op 7 Oktober 2010.AS1-onderhoud: meer as een naam: authors list (link) Hierdie artikel is ’n saadjie. Voel vry om Wikipedia te help deur dit uit te brei.


Die Toringskulpslak (Turritella carinifera) is 'n ongewerwelde seeslak wat aan die hele kus van Suid-Afrika voorkom en word tot 7 cm lank. Dit staan ook as die Skroefskulpslak bekend. Die slak se dop is 'n verlengde, gepunte skulp met 'n duidelike rif in die middel van elke winding. Die slak word onder rotse op die strand of op rotse in vlakker, benedegety waters aamgetref. Voeding - die slak stoot lang, taai drade in die stroom uit om kosdeeltjies te vang. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Lynnwood is 'n voorstad in die ooste van Pretoria, Suid-Afrika. Lynnwood is geleë tussen Hatfield, Brooklyn, Menlopark en Die Wilgers. Die voorstad se naam is, soos ook Brooklyn en Menlopark, heel waarskynlik afkomstig van gelyknamige plekke in die VSA. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Bongolodam is geleë in die Komanirivier by Komani (voorheen Queenstown) in die Oos-Kaap, Suid-Afrika. Hierdie dam is reeds in 1908 geopen. Die wal is 24 m hoog en die bakmaat van die dam is 7 015 000 m3. Huishoudelike en industriële water word aan Komani voorsien. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Maoming (Chinees: 茂名) is 'n stad in die Chinese provinsie Guangdong met 'n bevolking van 5 817 753 in 2010. Die stad is in die suidooste van China aan die kus van die Suid-Chinese See geleë. Maoming grens in die weste aan Zhanjiang, is 362 kilometer vanaf Guangzhou en 121 kilometer vanaf Zhanjiang geleë. Maoming is 'n belangrike hawestad vir die uitvoer van geraffineerde [olie]] en akwatiese produkte ná Hongkong, Macau en die ASEAN-lidlande.


Die Justiniaanse Dinastie is ’n familie wat van 518 tot 602 oor die Bisantynse Ryk regeer het. Die stigter is Justinus I en die laaste keiser van die dinastie was Mauricius. Justinus I was ’n offisier onder keiser Anastasius I van die Thraciese Dinastie en is deur die leër en volk verkies ná laasgenoemde se dood. Hy is opgevolg deur sy susterskind Justinianus I. Hy was een van die belangrikste figure van die Laat Oudheid. Sy bewind het ’n onderskeid gebring in die geskiedenis van die Oos-Romeinse Ryk. Sy administrasie het ’n uitwerking gehad ver buite sy tyd en grense. Hy is opgevolg deur sy susterskind Justinus II. Dié het kranksinnig geword en was in 573–574 onder die regentskap van sy vrou, Sophia, en in 574–578 onder die regentskap van Tiberius II Konstantyn, wat hom opgevolg het. Tiberius het heelwat suksesse teen die ryk se vyande behaal en die ryk uitgebrei. Hy het sy skoonseun Mauricius as sy opvolger aangewys voor sy dood weens sleg voorbereide of met opset vergiftigde kos. Mauricius het die langdurende Romeins-Persiese Oorlog met ’n oorwinning beëindig.


Pagellus is 'n genus van visse in die familie van Brasems (Sparidae) en die orde van Baarsagtiges (Perciformes). Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sepkoski, Jack (2002). "A compendium of fossil marine animal genera". Bulletins of American Paleontology. 364: 560. Geargiveer vanaf die oorspronklike op 2011-07-23. Besoek op 2008-01-08. Cite has empty unknown parameter: |coauthors= (hulp) "Pagellus". Integrated Taxonomic Information System. Besoek op 1 Maart 2007. Hierdie artikel is ’n saadjie. Voel vry om Wikipedia te help deur dit uit te brei.


Gerard Sekoto (9 Desember 1913 – 20 Maart 1993) was 'n Suid-Afrikaanse kunstenaar en musikant. Hy is bekend as baanbreker van swart stadskuns en sosiale realisme. Sy werk is vertoon in Parys, Stockholm, Venesië, Washington, Senegal asook in Suid-Afrika. Sekoto is op 9 Desember 1913 by die Lutherse Sendingstasie te Botshabelo naby Middelburg, Oos-Transvaal (tans Mpumalanga) gebore. As sendelingseun was musiek deel van sy bestaan en hy het as jong seun die gesin se huisorreltjie leer ken. Na sy graadtoekenning as onderwyser by die Diosesane Onderwyskollege in Pietersburg het hy vier jaar by 'n plaaslike skooltjie, Khaiso Sekondêr, klasgegee. In hierdie tydperk het hy vir 'n kunswedstryd (May Eshter Bedford) ingeskryf wat deur die Fort Hare Universiteit gereël is. Hy is die tweede prys toegeken. George Pemba is met die eerste prys bekroon. Hy het op 29 jaar in 1938 verhuis na Johannesburg om sy kunstenaarsloopbaan voort te sit. Hy woon by familielede in Gertystraat, Sophiatown. Hy het sy eerste solo-uitstalling in 1939 aangebied.


Efavirens/emtrisitabien/tenofovir (generiese naam) (handelsnaam Atripla ®) is 'n vastedosiskombinasie-antiretrovirale geneesmiddel vir die behandeling van MIV-infeksie. Die produk, ook trippelterapie genoem, kombineer Gilead Sciences se emtrisitabien en tenofovir (reeds beskikbaar as Truvada ®) met Bristol-Myers Squibb se efavirens in 'n een-per-dag tablet. Die kombinasie verlig die las op pasiënte om meer as een preparaat te neem en verbeter dus die pasiëntsamewerking. Op die lang duur verhoog dit die vereiste nakoming van die voorgeskrewe teenretrovirale behandeling. In die VSA word dit bemark deur Gilead Sciences onder die Atripla ®-handelsnaam, teen 'n pasiëntkoste van VS$1 850 vir 'n maand se voorraad. Sedert 2007 kos dit ongeveer VS$1 344 in Indië en VS$528 in Afrika.Atripla ® het 'n vaste kombinasie van 600 mg efavirens, 200 mg emtrisitabien en 300 mg tenofovir disoproksielfumaraat, per tablet. Volwassenes neem een tablet daagliks, verkieslik met slaaptyd, om sodoende die newe-effekte op die senuweestelsel te omseil. Atripla ® word nie aanbeveel vir pasiënte jonger as 18 jaar nie. In Indië het die maatskappy Cipla sy eie weergawe van Atripla ®, genaamd Viraday ®, vrygestel.


Die Arabiese alfabet (Arabies: الأبجدية العربية, al-abdschadiyya al-ʿarabiyya) is een van die mees verspreide skryfstelsels ter wêreld en word onder meer in die tale Arabies, Hausa, Koerdies, Oerdoe, Oeigoers, Pasjtoe, Persies en Sindhi gebruik. Vroeër het die Kaapse Maleiers ook Afrikaans in die Arabiese alfabet geskryf; sien Arabiese Afrikaans. Die alfabet bestaan uit 28 letters en word vanaf regs tot links geskryf. Geskiedenis van die alfabet Wikimedia Commons het meer media in die kategorie Arabiese alfabet. Wikiwoordeboek het 'n inskrywing vir Arabiese alfabet. Hierdie artikel is ’n saadjie. Voel vry om Wikipedia te help deur dit uit te brei.


Philip Anthony Richard Hockey (8 Maart 1956 - 24 Januarie 2013) was 'n welbekende Suid-Afrikaanse ornitoloog (voëlkundige). Hy was mederedakteur van Roberts Birds of Southern Africa en medeskrywer van Sasol Voëls van Suider-Afrika. Hockey is in 1956 in Bournemouth, Engeland gebore en het in 1979 na Suid-Afrika verhuis. Sy doktorgraadstudie het oor die swarttobie gehandel. Hy het hom toegespits op kusvoëls en een van sy boeke is Waders of Southern Africa. Hockey het 885 verskillende soorte voëls in Suider-Afrika waargeneem. Voëlkenner prof. Phil Hockey (56) sterf[dooie skakel], Beeld, 26 Januarie 2013. http://onlinelibrary.wiley.com/doi/10.1111/ibi.12058/pdf Hierdie artikel is ’n saadjie. Voel vry om Wikipedia te help deur dit uit te brei.


Cuxhaven (Nederduits: Cuxhoben) is 'n stad in Nedersakse in die weste van Duitsland, met 'n bevolking van 50 055 op 31 Desember 2011 en 'n oppervlakte van 161,91 km². Die eerste historiese verwysing na die stad dateer uit die jaar 1570 en op 15 Maart 1907 het Cuxhaven stadstatus gekry. Die stad is aan die monding van die Elbe in die Noordsee geleë. Vanaf die 13de eeu tot 1937 het Cuxhaven tot Hamburg behoort. Landesbetrieb für Statistik und Kommunikationstechnologie Niedersachsen – Bevölkerungsfortschreibung[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die Goegap-natuurreservaat is 14 864 hektaar groot en lê in die Noord-Kaap, sowat 15 km oos van Springbok. Toeriste sak jaarliks in die lente op die reservaat toe om Namakwaland se blommeprag te besigtig. Meer as 600 plantspesies kom in die reservaat voor. Die naam Goegap beteken "fontein" en die park het sy naam te danke aan die ses natuurlike fonteine wat in die reservaat voorkom. Die hoogste punt is Carolusberg, 1344 m bo seevlak. Die landskap bestaan uit granietkoepels en rotsagtige lawariwwe wat kenmerkend van die Namakwaland is. Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Hierdie artikel is ’n saadjie. Voel vry om Wikipedia te help deur dit uit te brei.


Mabalingwe is 'n privaat natuurreservaat in die Limpopoprovinsie van Suid-Afrika. Die reservaat beslaan 'n gebied van 12 000 ha en is 38 km wes van die dorp Bela Bela. Dit is 'n maklik-bereikbare reservaat in 'n malariavrye gebied van die Transvaalse Bosveld, ongeveer 1½ uur se ry vanaf Johannesburg. Mabalingwe beteken "kol van die luiperd". Die naam is afgelei van die woorde “mabala ya ingwe” – “mabala” beteken “die kol” in Tswana en “ingwe” is Zoeloe vir “luiperd”. Mabalingwe was oorspronklik 'n mielie- en wildplaas van 2 141 ha, genaamd Boschpoort, wat in 1972 deur die Wessels-familie begin is. Aanvanklik was daar slegs koedoes en rooibokke op die plaas. In 1987 besluit Basie Wessels om Boschpoort in 'n vakansieoord te ontwikkel. Die eerste 10 boshutte (chalets) is in 1988 voltooi. In 1989 is seekoeie, renosters en swartwitpense op die plaas gevestig. Teen 1994 was daar reeds 105 voltooide eenhede. Gedeeltes van die plaas is aan alleeneienaars vir die bou van privaathuise verkoop. Die plaas is ook in die tyd deur die aankoop van die aangrensende Gorcum-land vergroot.


Die Witsand-natuurreservaat is geleë in die Noord-Kaap en is 3 500 hektaar groot. Die reservaat is 80 km suid-wes van Postmasburg en 59 km noordoos van Groblershoop. Die reservaat is gesentreer op sandduine, omring deur 'n plat omgewing en is ongeveer 1 200 m bo seevlak. Brulsand word hier aangetref. In die droë somermaande kan 'n brulgeluid gehoor word soos daar oor die sand geloop word. 70 km noord van die Witsand-natuurreservaat is Postmasburg, wat veral as 'n sentrum van mangaan-, asbes- en diamantmynbou bekend staan. Die Gatkoppiesmyn sowat vyf kilometer noord van Postmasburg is 'n belangrike argeologiese terrein. Opgrawings wat hier gedoen is, het die bewys gelewer dat die Khoisan reeds omtrent die jaar 700 hier met mynbou besig was. Hulle het 'n rooi stof wat van die ystererts afkomstig was gebruik om hul velle en gesigte te kleur genaamd blinkklip of wetenskaplik die hematiet. Die reservaat lê in 'n somerreënval gebied en kry jaarliks tussen 150 mm tot 300 mm reën. Die meeste reën val van Februarie tot Maart. Die temperatuur in die somer is gemiddeld 28 °C maar temperature van 40 °C is nie ongewoon nie.


Die Oribi Gorge-natuurreservaat in die suide van KwaZulu-Natal is 1 837 hektaar in omvang. Die reservaat is 25 km binnelands van Port Shepstone en die Indiese Oseaan geleë. Die reservaat lê vir 24 km weerskante van die uMzimkulwana-riviervallei. Die bodem van die Oribiravyn is 120 m bo seevlak en die hoogste punt in die reservaat is 680 m bo seevlak. Samango-aap blouaap bosbok gewone duiker rooiribbok oorbietjie Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3.


'n Persoonlike voornaamwoord is 'n voornaamwoord wat die plek van 'n selfstandige naamwoord, spesifiek in die plek van 'n naam, 'n persoon of persone gebruik word. Name word nie opeenvolgend herhaal nie, opeenvolgende name word eerder met 'n persoonlike voornaamwoord soos hy, sy, u, hom of haar vervang. Dit sou, as voorbeeld, verkeerd wees om te sê: "Frank vra of Frank maar 'n lekkertjie kan kry, want Frank was soet." Hier sal mens eerder persoonlike voornaamwoorde inspan: "''Frank vra of hy maar 'n lekkertjie kan kry, want hy was soet." Die persoonlike voornaamwoord, hy verwys dus hier terug na die persoon of naam, Frank. Persoonlike voornaamwoorde kan as volg ingedeel word: In die plek van 'n persoon of persone: Willie leer hard. Hy sal beslis slaag. Ek; jy; u; hy; sy; ons; julle; hulle; dit is dors. Die man ken my; jou; u; hom; haar; ons; julle; hulle. Dames en here, u aandag asseblief.


Ravenna is die hoofstad en grootste stad van die provinsie Ravenna in die streek Emilia-Romagna in Italië. Die stad het 'n bevolking van 159 692 in 2011 gehad en het 'n oppervlakte van 652 km². Die stad is 'n vroeëre hawestad, wat destyds aan die Adriatiese See geleë was. Vandag is Ravenna egter sowat 9 km van die kus af. Die stad is veral bekend om sy verskeie monumente uit die laat antieke tydperk en die vroeë Middeleeue. Die vroeë Christelike Monumente van Ravenna is in 1996 deur UNESCO as wêrelderfenisgebied gelys. Tussen 402 en 476 het Ravenna as hoofstad van die Wes-Romeinse Ryk onder die laaste keisers gedien. Daarop is die stad deur Gote verower. In 540 het Oos-Romeinse troepe onder Belisar die stad vir keiser Justinianus I ingeneem en in 751 het die Lombarde die stad oorwin. Wikimedia Commons het meer media in die kategorie Ravenna. (en) (fr) Amptelike UNESCO bladsy


'n Gewone vlieëplak, ook vlieëslaner, is 'n voorwerp wat gebruik word om vlieë en ander insekte soos wespe en muskiete mee dood te slaan. Die vlieëplak bestaan uit 'n steel, ongeveer 30 cm lank, met die een kant 'n handvatsel en aan die ander kant 'n geperforeerde slagblad van sagte plastiek of leer, ongeveer so groot soos 'n hand. Die slagblad is so buigsaam ontwerp dat die klap die insek doodslaan sonder dat die insek uitmekaar spat. Professor Michael Dickinson aan die Kaliforniese Instituut vir Tegnologie het ondersoek ingestel hoe die vlieëplak die beste hanteer kan word: Kies 'n vlieëplak met 'n goeie kamoeflering en wat dus nie opval nie. (Nota: Insekte kan dikwels baie ander kleure sien as mense! Baie insekoë is byvoorbeeld ongevoelig vir rooi lig maar hul kan wel ultraviolet sien.) Nader die vlieg van agter af. Die gesigsveld van 'n vlieg is net ietwat minder as 360º. Slaan van naby, sodat die vlieëplak 'n kort afstand moet aflê en die vlieg nie betyds die plak kan sien aankom nie. Maak die vlieëplak stadig gereed om te slaan.


Die Fynbos-gouemol (Amblysomus corriae) is deel van die familie Chrysochloridae en is endemies tot Suid-Afrika. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Bronner, G. (2008). Amblysomus corriae. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 29 December 2008. Hierdie artikel is ’n saadjie. Voel vry om Wikipedia te help deur dit uit te brei.


Die Nederlandse Goue Eeu (Nederlands: Gouden Eeuw), verwys na 'n periode in die geskiedenis van die Noordelike Nederlande, wat toe die Republiek der Zeven Verenigd Nederlande gevorm het. Gedurende hierdie tydperk, wat rofweg met die 17de eeu ooreenkom, ondervind die land 'n bloeiperiode op die gebied van handel, wetenskap en kuns. Die Republiek bereik 'n vooraanstaande militêre posisie in Europa, veral wat sy vloot en seemag betref. 1602, toe die Vereenigde Oostindische Compagnie gestig is, word soms as die beginpunt van die Goue Eeu beskou. Gedurende die grootste deel van die daaropvolgende eeu ondervind die land merkwaardige ekonomiese groei, maar teen die rampjaar van 1672 was die Goue Eeu verby sy hoogtepunt. Wikimedia Commons het meer media in die kategorie Goue Eeu. Hierdie artikel is ’n saadjie. Voel vry om Wikipedia te help deur dit uit te brei.


Die Grasveldwitjies (Belenois aurota aurota) is 'n vlinder wat in Suid-Afrika, Somalië en suid-Asië voorkom. Die vlinder is deel van die Pieridae-familie. Die spesie broei uit in die Karoo en Noord-Kaap in Witgatbome gedurende die somermaande. Hulle migreer dan in hulle duisende instinktief na Somalië waar ook Witgatbome voorkom. Die vlinders oorleef nie almal die tog nie en word prooi vir onder andere voëls, spinnekoppe en geitjies. Hulle is duidelik sigbaar gedurende die migrasietog. Ses maande later is daar 'n soortgelyke migrasietog vanaf Somalië na Suid-Afrika. Hartseer-einde aan vlindervlug. Beeld. 28 Desember 2012 Evans, W.H. (1932). The Identification of Indian Butterflies (2de weergawe). Mumbai, Indië: Bombay Natural History Society. Wikispecies het meer inligting oor: Belenois aurota Hierdie artikel is ’n saadjie. Voel vry om Wikipedia te help deur dit uit te brei.


Melkrivier is 'n nedersetting in Limpopo, sowat 45 km noordoos vanaf Vaalwater. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Dorethea van der Merwe was die eerste blanke vrou wat in Suid-Afrika gehang is nadat sy die doodstraf opgelê is. Sy is in 1918 in die Transvaal tereggestel vir die moord op Louis Tumpowski. Daisy de Melcker, tweede vrou wat op moord tereggestel is. Hierdie artikel is ’n saadjie. Voel vry om Wikipedia te help deur dit uit te brei.


Oesterbaai is 'n nedersetting in die Oos-Kaap aan die Indiese Oseaan en is hoofsaaklik 'n vakansiedorpie. Dit is 23 km wes van Kaap St. Francis en suid van Humansdorp. Die dorpie kan slegs met 'n grondpad bereik word. Lys van dorpe in Suid-Afrika "Hoofplek Oesterbaai". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Pragtige piesang (Caesio teres) is 'n vis wat in die Indiese-Pasifiese area voorkom en aan die ooskus van Afrika vanaf Somalië tot by Sodwanabaai in KwaZulu-Natal. In Engels staan die vis bekend as die Beautiful fusilier. Die vis is blou aan die rugkant met die boonste gedeelte aan die agterkant geel. Die dorsale vin se rant en stertvin is ook geel. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Caesio-teres.html


James (Jimmy) Thom Durrant CB DFC (5 Mei 1913 – 15 Oktober 1990) was ‘n suksesvolle Suid-Afrikaanse bomwerper vlieënier gedurende die Tweede Wêreldoorlog. Hy het later die pos beklee as Direkteur-Generaal van die Suid-Afrikaanse Lugmag. Gedurende die Tweede Wêreldoorlog was hy in beheer van verskeie SALM eskaders en lugvleuels en later ook in beheer van verskeie Koninklike Lugmag bomwerper groepe, een van min nie-Britse offisiere om so ‘n pos te beklee. Hy was op 32 jaar die jongste generaal-majoor in die Geallieerdes Magte toe hy die rang verwerf het. Persoonlike onderhoud met Richard Durrant, seun van Jimmy Durrant. Hierdie artikel is ’n saadjie. Voel vry om Wikipedia te help deur dit uit te brei.


Katrivierdam Die Katrivierdam is geleë in die berge by Seymour in die Oos-Kaap, Suid-Afrika. Hierdie dam is in 1969 geopen. Die wal is 55 m hoog en die bakmaat van die dam is 24.69 miljoen m3. Huishoudelike water word voorsien aan Seymour en ook gebruik vir besproeiing van sitrusboorde aan die oewers van die Katrivier. Lys van grootste damme in Suid-Afrika


Cornelis Esterhuyse is/was 'n Suid-Afrikaanse akteur wat in verskeie Afrikaanse rolprente opgetree het. As akteur: Pretoria O Pretoria!,1979 Wat Jy Saai, 1979 as Herman MacDonald Kom tot Rus, 1977 as Marius Botha Somer, 1975 Vergeet My Nie, 1975 as Professor Mostert Hierdie artikel is ’n saadjie. Voel vry om Wikipedia te help deur dit uit te brei.


Die vlag van Curaçao is op 2 Julie 1984 amptelik in gebruik geneem. Die vlag vertoon ’n blou agtergrond met ’n geel horisontale baan in die onderste helfte en twee vyfpuntige wit sterre in die skildhoek. Die blou stel die see voor waardeur die eilande omring word asook die blou lug oor die eilande. Die see en lug word deur die son (die geel baan) geskei. Die twee sterre verteenwoordig die twee eilande nl. Curaçao (die groter ster) en die onbewoonde Klein Curaçao (die kleiner ster). Die vyf punte van die sterre stel die vyf kontinente voor waarvandaan die diverse samelewing van Curaçao afkomstig is. "Curaçao" (in Engels). Flags of the World. Geargiveer vanaf die oorspronklike op 19 Januarie 2018. Besoek op 21 Mei 2019. (en) Curaçao by Flags of the World. (en) "Flag of Curaçao". Encyclopædia Britannica. Besoek op 21 Mei 2019.


Die roetvalk (Falco concolor) is 'n medium-grootte valk wat van noordoos Afrika tot by die suidlike Persiese Golf voorkom. Dit behoort aan 'n groep soortgelyke valke wat dikwels beskou word as 'n subgenus Hypotriorchis. Die Eleonoravalk word as sy naaste familielid beskou. Die wetenskaplike naam concolor verwys na die voël se ewe gekleurde vere. Dit is 'n elegante roofvoël en is 32-37 cm lank met 'n vlerkspan van 78-90 cm. Dit lyk soos 'n groot Europese boomvalk of 'n klein Eleonoravalk gebou, met 'n lang gepunte vlerke, 'n lang stert en slanke liggaam. Die volwassenes is blou-grys en die gebrek aan die swart ondervlerkdekvere onderskei dit van die Eleonoravalk. Die donker agterrand van die vlerke en stert onderskei dit van die Europese boomvalk. Hierdie spesie broei op eilande en die kus of woestyn kranse van Libië tot Pakistan. Dit is 'n lang-afstand trekvoël, oorwintering in Oos-Afrika en die suide van Madagaskar. Dit is 'n seldsame swerwer noord van sy broei-habitat. Die roetvalk eet hoofsaaklik ander voëls, maar dit eet ook groot insekte soos naaldekokers. Prooi word in die vlug geëet.


Zaozhuang (Chinees: 枣庄) is 'n stad in die Chinese provinsie Sjandong met 'n bevolking van 3 729 300 in 2010. Die stad is in die noordooste van China suid van Beijing en Tianjin aan die kus van die Golf van Bohai geleë. Zaozhuang grens in die weste en noorde aan Jining en in die ooste aan Linyi.


David Millin (1920–1999) was 'n Suid-Afrikaanse regisseur, kinematograaf en vervaardiger. Hy het verskeie Afrikaanse en Engelse rolprente oor sy loopbaan vervaardig. Hy was sedert 1972 'n lid van die Amerikaanse vereniging van kinematograwe, die eerste lid van Afrika wat aan die organisasie behoort het. In 1994 word hy deur M-Net vereer vir sy lewenslange bydrae tot die bedryf en in 1997 word hy ook deur SASC/Kodak vir sy bydrae vereer. Hy was bekend vir sy skouspelagtige uitbeeldings, groot (maar akkurate) oorlogstonele en sy droë sin vir humor.


Zhuzhou (Chinees: 株洲), vroeër Jianning, is 'n stad in die Chinese provinsie Hunan met 'n bevolking van 3 855 609 in 2010. Die stad is in die suidooste van China aan die Xiangjiang-rivier net suidoos van Changsha geleë.


Dada en die Flower is 'n Afrikaanse rolprent wat op 28 November 1986 vrygestel is. Die rolprent is 'n romantiese komedie. Sydney Hart as Dawid 'Flower' Blom Natania van Heerden as Imogene 'Dada' van Themaat Sean du Preez as Gappie du Preez Christo Niehaus as Cassie Bennet de Klerk as Stewart 'Stewie' Hudson Martie Fourie as Heleen Cobus Rossouw as Dr. Robert van Themaat Corrie Huyser as Eulanie van Themaat Sandra Kotze as Annette Krynauw Nic de Jager as John van Aarde Paul Eilers as die skoolhoof Peter Krummeck as kaptein Anderson Bill Flynn as die verkeerskonstabel Elsa Krantz as mev. Hudson Johan Scholtz as Grote Dada en die Flower is ‘n verhaal oor ses matriek maats se kameraderie, hul matriekvakansie saam in Margate, hul eerste “wegbreek” en hul eerste volwasse liefde. Lys van Afrikaanse rolprente Hierdie artikel is ’n saadjie. Voel vry om Wikipedia te help deur dit uit te brei.


Salomien is 'n Afrikaanse rolprent wat in 1972 uitgereik is. Die oorspronklike roman, Rondomtalie, is deur Elsabe Steenberg geskryf en het in die tydskrif Sarie Marais verskyn. Die rolprent is 'n drama. Die naamrol word vertolk deur Petru Wessels. Ander akteurs is onder andere Don Lamprecht, Cobus Rossouw, Wena Naudé en Wilna Snyman. Salomien word tronk toe gestuur op aanklag dat sy haar man, Ernst, vermoor het. Sy ly aan geheueverlies, maar die tronkkapelaan glo sy sal onthou as sy haar herinneringe stuk-stuk neerskryf. Lys van Afrikaanse rolprente


Die Swarthaak (Acacia mellifera) is 'n algemene doringboom in Afrika. Die naam mellifera verwys na die boom se soetgeurige bloeisels en heuning. Die hout word pikswart as dit geolie word. Die boom staan in Engels as die Blackthorn bekend. Dit is gelys as nie bedreigd. Die Swarthaak kom in die droë gebiede van Afrika en die Arabiese Skiereiland voor. Die Swarthaak kan as 'n meerstammige bos van tot sewe meter hoog met 'n min of meer tregtervormige kroon groei, of as 'n boom met 'n enkele stam wat tot nege meter hoog kan word. Dit kan 'n ondeurdringbare bos vorm. In sommige dele van Afrika word dit as 'n indringer beskou omdat dit landbougrond kan binnedring en oor groot gebiede kan versprei. In Afrika word die boom vir omheining, veevoer en die bou van hutte gebruik. Dit blomme is 'n bron van nektar vir heuning-produserende bye. Die hout is ook gesog vir brandstof en die maak van houtskool. Die boom is 'n belangrike voedselbron vir beeste en wilde diere, veral in die droë gebiede van Afrika. Die blare en jong takke is besonder voedsaam en bevat 'n hoë persentasie proteïene.